Matew 5 ARNNT - Pefilu tati fentren che, Jesus pürapuy - Bible Search\nMatew 4 Matew 6\nJesus kimeltuchey lelfün mew\n1Pefilu tati fentren che, Jesus pürapuy kiñe wingkul mew ka anükünuwpuy. Fey ñi pu disipulu fülkontupueyew, 2fey Jesus llituy tañi kimeltuafiel, feypilen mew:\nJesus kimeltufi ta che ñi nieael ayüwün\n3“Ayüwün niey tati duamnielu ñi llowael Ngünechen ñi küme dungu, kisu engün ta koneltuley Ngünechen tañi ülmen mülewe mew.\n4Ayüwün niey tati pu weñangkülelu, Ngünechen am yafülaetew engün.\n5Ayüwün niey tati ñom piwkengelu, kisu engün am llowalu tati mapu Ngünechen tañi tukulpakünuletew.\n6Ayüwün niey tati ngüñülelu ka wüywülelu reke ñi femael Ngünechen tañi ayükeelchi dungu, kisu engün lloway itrokom ñi ayütunieel Ngünechen mew.\n7Ayüwün niey tati kutranduamyekefilu ta kakelu che, Ngünechen ta ka femngechi kutranduamyeaeyew ta kisu engün.\n8Ayüwün niey tati lif piwkengelu, kisu engün peafi ta Ngünechen.\n9Ayüwün niey tati ngülamtukefilu kom kakelu che ñi kümelkawkületuael, Ngünechen am ta ‘iñche ñi yall’ ñi piaetew.\n10Ayüwün niey tati kutrankawkelu ñi kayñetuyawülngen mew ñi femkeel mew Ngünechen ñi werkünieelchi dungu, Ngünechen tañi ülmen mülewe mew ta koneltuley.\n11Ayüwküleaymün ta eymün, iñche ñi duam fillpikaelmünmew ta pu che ka kutrankangelmün, ka üyawtungelmün epe fill koyla dungu mew.\n12Ayüwküleaymün, lliduamküleaymün, eymün am llowalu kiñe fütra fürenen ta wenu mapu, ka femngechi ta kayñetuyawülngekefuy tati pu pelon wentru+ tati wüne mülekelu ta eymün mew.\nTati chadi ka pelon ta mapu mew\n13“Eymün ta chadi reke feleymün tüfachi mapu mew. Welu tati chadi kotrüwetunole, ¿chumngechi chey ta ka wiñome kotrütuafuy? Kümewekelay, fey ütrüfentukünungekey ta rüpü mew, fey tati pu che pünokakeeyew.\n14“Eymün ta küde reke feleymün ta tüfachi mapu mew. Kiñe waria mülelu wingkul mew ñi nien mew küde kom pengekey, 15üyümngekelay ta kiñe pelontuwe tañi takukünungeael ta kiñe kakon mew, fey ta renukünungekey may tañi pelontunieafiel kom tati mülelu ruka mew. 16Ka femngechi, eymün tamün pelon feley ñi alofael ta kom che mew, feymew pefile engün eymün tamün femken kümeke dungu, püramyeafi engün ta wenu mapu mülechi Ngünechen.\nJesus kimeltuy tati ley dungu\n17“Iñche ñi küpan mew apümafilu tati ley dungu ka tati pu pelon wentru tañi kimeltuelchi dungu trokiwkülekilmün. Küpalan tañi apümafiel, welu may iñche küpan tañi doy küme mupiael kisu engün tañi piel. 18Rüf dungu ta feypiwayiñ petu tañi mülen ta wenu mapu ka tüfachi nag mapu, entuñmangelayay tati ley dungu kiñe puntu ka kiñe letra no rume,+ kom mupile wüla Ngünechen ñi adkünuelchi dungu. 19Feymew, tati müngeltunolu kiñeke tati werkün dungu ñi nieel tati ley dungu, tunte pichin dungungeay rume, ka kimeltunofile rume tati pu che ñi müngeltuael engün, Ngünechen tañi ülmen mülewe mew doy illamtuniengeay. Welu tati müngeltulu ka kimeltufilu ta kangelu ñi müngeltuael kay, fey ta rume sakin chengeay ta wenu mapu, Ngünechen tañi ülmen mülewe mew. 20Fey ayülen tamün kimael tüfachi dungu: doy küme dungu femnolmün tati pu kimeltukelu tati ley dungu ka tati pu farisew mew, chumkawnorume konpulayaymün Ngünechen tañi ülmen mülewe mew.\nJesus kimeltuy ñi chumngen ta lladkün\n21“Eymün ta allkükeymün tamün kuyfike laku em tañi feypingeel engün: ‘Langümchekilnge. Tati langümchelu fey ta kondenangeay.’+ 22Welu iñche ta feypiwayiñ iney rume wesa lladkütule tañi chafche, fey ta ka femngechi kondenangeay. Tati wesa pifilu tañi chafche, ramtukadungungeay tañi femel mew. Ka tati fillpikafilu tañi chafche, fey dew adküley reke tañi amuael ta kütral mapu mew.\n23“Feymew ka femngechi yealmi tami mañumtun ta ngillatuwe mew, fey tukulpalmi tami yafkawkülen tami peñi eymu, 24elkünunge tami mañumtun tati ngillatuwe mew, fey wüne amunge tami kümelkawtuael tami peñi eymu. Fey wüla amuaymi ti ngillatuwe mew tami chalintukuael tami mañumtun.\n25“Iney rume ta wingkañmaelmew ka mütrümfalelmew tami trafdunguaetew, fey petu tami puwnon ti kues mew, küme dungufinge tamu kümelkawtuael. Fey femngechi tami wültukungepunoael tati kues mew, fey tati kues am ta ka femngechi wültukuaetew eymi tati pu soltaw mew, fey püresuntukukünungeaymi ta karsel mew. 26Rüf dungu ta feypiaeyu tripalayaymi ta tüfey mew kom küme kullilmi wüla tami femel mew.\nJesus kimeltuy tati ñiwaldomon ñi kümenon\n27“Eymün ta allkükeymün ñi feypingen ta kuyfi mew: ‘Ñiwaldomokilnge.’+ 28Welu iñche ta feypiwayiñ iney rume lif piwke mew adkintunofile ta kiñe domo, dew ñiway tati domo engu kisu tañi piwke mew.\n29“Femngechi llemay, tami man nge ñi duam yafkakelmi, nentufinge, fey famentufinge ta eymi mew. Doy kümey ta pichin müten tami kuerpu ñi ñamael, fey kom tami kuerpu tañi ütrüftukungenoael ta kütral mapu mew. 30Tami man kuwü ñi duam yafkakelmi, katrünentufinge, fey famentufinge ta eymi mew. Doy kümey ta pichin müten tami kuerpu ñi ñamael, fey kom tami kuerpu ñi ütrüftukungenoael ta kütral mapu mew.\nJesus kimeltuy tati wüdakuren ñi kümenon\n(Matew 19.9; Marku 10.11-12; Luka 16.18)\n31“Ka feypingey ta kuyfi mew: ‘Iney rume ta wüdafile tañi kure, feley tañi eluafiel kiñe wirin dungu tañi wüdafiel mew tañi kure.’+ 32Welu iñche ta feypiwayiñ kiñe wentru wüdale tañi kure, welu ti domo ñiwanole kangelu wentru mew, wültukumekefi tañi ñiwayael ta kangelu wentru engu. Fey kangelu wentru kureyefile tati wüdakünuelchi domo, fey ta ñiwaldomofengeay.\nJesus kimeltuy ñi kümenon ti kuyalltun dungu\n33“Ka femngechi allkükeymün eymün tañi feypingeken tamün fütake laku em: ‘Femkünukilmün tamün mupiael tamün chalintukulelfiel ta Ñidol kuyalltun mew.’+ 34Iñche ta feypiwayiñ tamün kuyalltunoael ta chem dungu mew no rume. Kuyalltun mew tukukefilmün ta wenu mapu, Ngünechen am nielu ñi longko ülmen mülewe ta wenu mapu mew. 35Ka femngechi üytukefilmün kuyalltun mew tüfachi mapu, Ngünechen am tañi namun reke pünolelu ta tüfa mew. Ka femngechi üytukefilmün kuyalltun mew Jerusalen waria no rume, Ngünechen ñi dullielchi waria tatey. 36Ka üytukefilmün kuyalltun mew tamün longko no rume, ligkünulayafuymün rume kam kurükünulayafuy rume kiñe tamün kal longko. 37Fey ta famngechi ‘may’ pilmün, femngechi felepe. ‘Felelay’ pilmün, felekilpe, fey tati doyelchi amulkünulu tañi dungu, fey ta kümelay.\nJesus kimeltuy ñi kümenon ñi wiñolngetuael wesa dungu\n38“Eymün allkükeymün ñi feypingekefel ta kuyfi mew: ‘Kiñe che entuñmangele kiñe nge feley ñi entuñmangeael ñi nge kay ti entungechelu, ka kiñe che entuñmangele kiñe ayewe foro ka femngechi feley ñi entuñmangeael ñi ayewe foro.’+ 39Welu iñche ta feypiwayiñ: kewalayafimi tami wesake femkeetew. Tami femafel, iney rume wülelelmew tami ange mew, ka adkünulfinge kangelu ad püle tami ange. 40Iney rume müntuñmaelmew tami kamisa, ka eluwnge tami yeñmaetew tami chaketa. 41Ka femngechi kiñe kilometro ka rangiñ ‘yelelen tüfachi fane chemkün’ pielmew, eymi küla kilometro meñku yelelafimi. 42Iney rume ngillatuelmew chem rume, elufinge ka wiñonentukefilnge tami aretuetew chem rume.\nÑi piwkeyengeael tati pu kayñe\n43“Ka femngechi allkükeymün tañi feypingeken ta kuyfi mew: ‘Piwkeyeafimi tami weni ka üdeafimi tami kayñe.’+ 44Welu iñche ta feypiwayiñ: piwkeyefimün tamün pu kayñe ka ngillatuñmayafimün tamün malisiakeetew. Füreneafimün tamün üdekeetew ka ngillatuñmayafimün tamün pu kayñetukeetew ka tamün kutrankakeetew.+ 45Femngechi ta eymün tamün wenu mapu mülechi Chaw tañi yall pingeaymün, kisu am wülkelu ñi antü kom tati kümeke dungu femkelu mew ka tati wesake dungu femkelu mew, ka wülkey tañi mawün ti pu nor piwkengelu mew ka ti wesake piwkengelu mew. 46Eymün ta piwkeyefilmün tamün piwkeyekeetew müten, ¿chem küme femün am tüfey? Tati kofrakelu impuestu Romangealu+ kütu ta famngechi femkey. 47Ka chalifilmün tamün pu weni müten, ¿chem küme femün am tüfey? Tati pu che feyentukenolu Ngünechen mew kütu ka femngechi femkey. 48Feymew feley tamün nor piwkengeael, chumngechi nor piwkengey tamün Chaw Ngünechen wenu mapu mülelu.


Kuifike nütxam zugu – INDH\nInicio > Kuifike nütxam zugu\nKuifike nütxam zugu\nLlitugen chi Txokiñ\nWallontu mapu mew ka fey tachi txokiñ mapu mew ta wefpalerkey ta fillke txokiñ küpa kellukelu ta kuñiwtukuleal ka kimeltun mew mogel che zugu mew tüfake marigentu txipantu zew. Chile pigechi txokiñ mapu mew, llitugelu ta INDH tüfa ta niefuy ñi az mew ta wirin zugu Rettig mew (waranka aylla pataka aylla mari kiñe txipantu) fey ta küpa ayifuy ñi yamuwküküleal ta zugu mogel che zugu mew.\nTi INDH txokiñ choyüy ta leliwünkülelu, rakizuamkülelu ka femuechi ta iñamtukülelu ta zugu, kuifike nütxam taiñ Txokiñ mapu mew, fey ta ñi wenuntuafiel fey tachi mogel che pigechi zugu fanten mew, fey mew fey kellu reküluwal newentu mew ka küpalechi zugu mew.\nMari kechu konchi kunio küyen, epu waranka kechu txipantu mew.\nTi wirin zuam küzaw N° 20.405 (epu mari waranka, meli pataka meli mari kechu), nentufi ti Txokiñ mogel che, fey ta koni congreso mew…\nTi wirin zuam küzaw mew N° epu mari waranka, meli pataka meli mari kechu (20.405) nentufi ti Txokiñ mogel che, fey ta koni congreso mew mari kechu antü konchi kunio chi küyen, epu waranka kechu chi txipantu mew, Ricardo Lagos ñi ñizolkülefel mew.\nchi küyen, epu waranka aylla txipantu mew\nTi küzaw puwi küme llowgelu Noviembre chi küyen mew epu waranka aylla txipantu Senado txokiñ mew ti katxürupalchi zugu ka…\nTi küzaw puwi küme llowgelu Noviembre chi küyen mew epu waranka aylla txipantu Senado txokiñ mew ti katxürupalchi zugu ka wenterupalechi zugu ti Ñizolküchi fey tachi txokiñ mapu mew ti zomo Michelle Bachelet, kimeltukuy ta pepi nentu txipayal ta zugu kewan, tachi zugu ta weñang zugu che pigechi, lagümchen, weychan lagümchen, ñamümün nüntun, kewalün, welukawün che ka mapu tuwlu egün.\nEpu mari konchi nofiempre\nepu waranka aylla txipantu.\nMartes chi antü mew epu mari meli konchi Nofiempre küyen mew epu waranka aylla amulechi txipantu …\nEpu mari konchi nofiempre epu waranka aylla txipantu.\nMartes chi antü mew epu mari meli konchi Nofiempre küyen mew epu waranka aylla amulechi txipantu Salón Montt Varas del Palacio de la Moneda, ti zomo Michelle Bachelet ñizolkülelu, wenuntuy ta zugu pegelüwi ti Ley N° 20.405, yezuguy ta txipayal zugu ti ley kellunielu ñi püramuwün ti IDH, txokiñ kishugënuwlu ka kishu ñi kullin nielu ñi küzawküleal, welu fey ñi femeken ta ñi notükawun mew pegelkünuwmekekey ti Contraloría General de la Republica.\nEpu mari konchi kunio küyen\nepu waranka mari chi\nEpu waranka mari chi txipantu txipay ta ñi chew ñi faliltugekel ti INDH chi txawün, fey tachi zugu llemay ñizolkülerkefuy ta Miguel Luis…\nEpu waranka mari chi txipantu txipay ta ñi chew ñi faliltugekel ti INDH chi txawün, fey tachi zugu llemay ñizolkülerkefuy ta Miguel Luis Amunátegui, Lorena Fries, Sergio Fuenzalida, Roberto Garretón, Claudio González, Enrique Núñez, Pamela Pereira, Manuel Núñez, María Luisa Sepúlveda, Luis Hermosilla ka Eugenio Díaz. Lonko üytugerkey ta Lorena Fries pigechi zomo.\nepu waranka mari kiñe\nKulio ci küyen mew, epu waranka mari kiñe txipantu mew txipaturkey Pamela Pereira fey ta ka koni Carolina Carrera. Femuechi may kafey, Marzo küyen mew epu waranka mari epu chi txipantu, elkünuy ñi küzawün, txipatuy…\nKulio chi küyen mew, kulio chi küyen mew epu waranka mari kiñe txipantu, Pamela Pereira elkünuy ñi zuam, txanakünufi tachi txokiñ mew, fey mew tuy tachi zugu Carolina Carrera. Ka femgechi Marzo küyen mew epu waranka mari epu txipantu mew Eugenio Diaz ka elkünuy ti zugu küzaw, fey koni Jorge Contesse, fey tuy tachi küzaw. Marzo küyen mew epu waranka mari küla txipantu, Luis Hermosilla, txipatuy ñi zuam mew, fey mew üytügerkey Carlos Frontaura.\nEpu konchi kulio küyen\nepu waranka mari küla txipantu\nPepilkünüy zugu ti gülamtuwe epu waranka mari küla ka epu waranka mari kayu txipantu mew, fey ta txokiñkülewetuygün Sebastián Donoso, Manuel Núñez, Carolina Carrera…\nPepilkünüy zugu ti gülamtuwe epu waranka mari küla ka epu waranka mari kayu txipantu mew, fey ta txokiñkülewetuygün Sebastián Donoso, Manuel Núñez, Carolina Carrera, Carlos Frontaura, Roberto Garretón, Miguel Luis Amunátegui, Mario Fernández, Consuelo Contreras, Claudio González ka José Aylwin. Ragiñkülewetuy ti INDH mew ti Gülamtuwe mew konkülefulu ti Lorena Fries pigechi ti zomo.\nepu waranka mari meli txipantu mew\nMario Fernandez, ta kiñepülekünuy ti zuam mew chi giyültuwe mew, fey llowi ti küzaw Sergio Micco.\nKiñe konchi kulio küyen mew\nepu waranka mari kayu txipantu mew\nLorena Fries wechulkünuy ñi epuchi ñizolkülen. Ka famgechi puwi egün ñi küzawfel pu giyülchefe…\nLorena Fries wechulkünuy ñi epuchi ñizolkülen. Ka famgechi puwi egün ñi küzawfel pu giyülchefe; Claudio González, Roberto Garretón, Carlos Frontaura ka Manuel Núñez, tüfake egün mew welukoni egün Margarita Romero, Branislav Marelic, Debbie Guerra ka Eduardo Saffirio, meli konchi kulio küyen, epu waranka mari kayu txipantu mew fey llituy egün fey tachi küzawün.\nMari kiñe konchi octubre kuyen\nKüzawpeyüm pu Senadores fey ta tangkügerkey ta Carlos Frontaura ti giyülchefegeal ti INDH mew epu waranka mari kayu txipantu ka epu waranka epu mari epu txipantu txokiñ mew.\nKiñe konchi akosto küyen mew\nepu waranka mari kayu txipantu\nÜytügey ga ñizolküleal ti INDH mew ti Branislav Marelic Rokov, küla txipantu mew, epu waranka mari kayu ka epu waranka mari aylla txipantu mew.\nMari kechu konchi enero küyen mew\nepu waranka mari pura txipantu mew\nÜytügey ñizolküleal ti Consuelo Contreras, kiñe txipantu mew, epu waranka mari pura ka epu waranka mari aylla tipantu mew.\nEpu mari aylla konchi kulio küyen mew\nepu waranka mari aylla txipantu mew\nFey mew üytügerkey ti ñizolküleal chi Sergio MIcco, kiñe müfu txipantu, epu waranka mari aylla txipantu ka epu waranka epu mari epu txipantu mew.


PAPELTUAFUYMI acholi afrikáans albanés alemán amárico armenio aucano azerí azerí (alfabeto cirílico) bashkir batako karo batako toba baulé becol biak birmano bislama búlgaro camboyano catalán cebuano checo chichewa chino mandarín (simplificado) chino mandarín (tradicional) chitonga chitumbuka chiyao chokue chol chuvash cibemba cingalés citonga congo coreano criollo de las seychelles criollo haitiano criollo mauriciano croata dangme danés dehu digor efik embunda endebele endebele de Zimbabue endonga enzema eslovaco esloveno español estonio ewé finlandés fiyiano fon francés ga garífuna georgiano griego groenlandés guaraní gujarati gun hausa hebreo hiligaynon hindi hiri motu hmong (blanco) holandés húngaro iban ibanag ibo ilocano indonesio inglés islandés isoko italiano japonés javanés kabiye kannada kaonde kayin sgaw kazajo kikamba kikongo kikuyu kiluba kimbundu kiniaruanda kirguís kiribatiano kirundi kisonge kurdo kurdo kurmanyí del Cáucaso kwangalí kwanyama lhukonzo lingala lituano lomue luganda lunda luo luvale macedonio macua malayo malayálam malgache maltés mam mambue-lungu mapudungun maratí maya mazateco de Huautla mongol more navajo nepalés nias niueano noruego nyaneka náhuatl de guerrero náhuatl de la huasteca náhuatl del norte de puebla oromo osético otetela pangasinán papiamento de aruba papiamento de curazao persa pidgin de las islas salomón polaco portugués quechua ancashino quechua ayacuchano quechua cuzqueño quichua de Imbabura rumano runyankore ruso rutoro samoano sango saramacano sena serbio serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco tagalo tahitiano tai tamil telugu tetun dili tigriña tivo tojolabal tok pisin tseltal tshiluba tsonga tsotsil turco twi tártaro ucraniano uhobo umbundú uruund vendal vietnamita wallisiano waray-waray wayuunaiki wolaita xhosa xitshwa yoruba zandé zulú árabe ñanya ñemba\nPürüm müten müley tamün nütramkayal kom piwke mu\nDOREEN pingechi domo rume weda duamnagi, feypingelu tañi füta Wesley, 54 tripantu nielu, ñi nien kiñe rume weda tumor tañi longko mu. * Pu lawentuchefe feypieyew ñi mongeleal kiñe mufü küyen müten. Doreen feypi: “Koyla dungu trokifiñ ñi allkütumeken, fentren antü mu kimlafun ñi chumal. Rakiduamkefun kake che ñi rupameken tüfa, welu iñchiw no. Pepikawkülelafun ñi chaftuafiel”.\nFentren che femngechi duamnagkey Doreen reke rupan mu tüfa. Fey kom che konturumeafeyew kiñe weda kutran nienolu lawen. Ka femngechi kiñeke eluwküley ñi dapiafiel tañi piwkeyen che kutranrumelu, feymu sakifalingün. Welu femal tüfa müna küdawngeafuy. Pu familia, ¿chumafuy ñi dapiafiel ka yafültukuafiel tañi kutran piwkeyen che? Pu dapichekelu, ¿chumafuy ñi fill rakiduammekenoal ñi amulerpun ti kutran? Epe puwkülele ñi layal, ¿chem rakiduamafuyngün? Wüne ngüneduamaiñ chumngelu fente küdawngeafuy dapiafiel kiñe kutran nienolu lawen.\nKIÑE KÜDAWNGECHI DUNGU FAMÜLKE MU\nTi lawentun dungu kakünukey chumngechi ñi laken pu che. Pataka tripantu kuyfi mu, kiñeke ülmen mapu mu kütu, pu che doy pichin tripantu mongelekefuy, fey lafemkefuyngün tul kutran kam allfülün dungu mu. Doy küdawngefulu am konal pital mu, epe kom pu che dapikefeyew ñi reñmawen, fey layngün ruka mu.\nFamülke mu ñi doy amulerpun ti lawentun dungu kellufi pu lawentuchefe ñi chaftual ti wedake kutran, fey ñi doy amulerpual pu che ñi mongen. Kuyfi kiñeke kutran mu lafemafuy pu che, welu fewla doy mongelerpuafuy fentren tripantu. Fey tüfa tremoltulayafuy chi pu che. Fentren che weda kutrankülelu kidutu pepiluwkelay, fey doy küdawngey ñi dapingeal engün.\nFeymu llemay, famülke mu pu che lakey pital mu. Ka epe kom pu che kimlay chumngechi ñi laken, ka pichin che müten pekey ñi lan kakelu che. Feymu kimnofiel mu tüfa, katrütuñmayafuy kiñe che tañi dapiafiel kiñe kutran piwkeyen che. ¿Chem kelluafeyew?\nChumngechi ñi pengelkeel Doreen ñi rupan, fentren pu che rume weda duamkülekey kiñe tañi pu che nierpulu kiñe kutran nienolu lawen. Feymu fill rakiduamkülelmi, weñangkülelmi ka lladkülelmi, ¿chem kelluafeymu tami pepikawküleal? Kiñe wentru poyekefilu ta Jewba feypi: “Kimelmuiñ chumngechi ñi rakial taiñ antü, femngechi ta nieafuiñ kimün taiñ piwke mu” (Salmo 90:12). Feymu llemay, kom piwke mu ngillatuafimi ta Jewba tami eluaetew kimün, femngechi tami doy küme kelluafiel tami piwkeyen che petu ñi mongelen.\nFeymu müley tami küme adkünual. Tami piwkeyen che petu pepi nütramkale ka ayüle ñi femal, kümeafuy tami ramtulelafiel: “¿Iney ayükeymi tami dunguñpeaetew pepi femnolmi?”. Rüf piwke mu nütramkafinge kidu tañi küpa mongeltungeal makina mu, yengeal pital mu kam chumngechi ñi lawentungeal, tüfa kelluafuy ti reñmawen ñi yafkawnoal ka weda duamkülenoal dullifile chem ñi chumngeal ti kutran pepiluwkülenolu. Pürüm müten kom piwke mu nütramkangele tüfa, kelluafuy ti familia ñi longkontukual ñi küme dapiafiel tati kutrankülelu. Biblia feypi: “Kiñe che ramtukenolu, weda tripakey ñi pepikakünuel” (Proverbios 15:22).\nFentren rupa ti dapichekelu müley tañi doy yafültukuafiel ti kutrankülelu. Kiñe che lakonmekelu duamniey taiñ pengelelafiel ñi kidulenon ka fente taiñ piwkeyefiel. ¿Chumngechi femafuymi tüfa? Papeltulelafuymi kam ülkantulelafuymi tati kutrankülelu, dulliafuymi ayüfalchi papel ka ül tami ayüwmayafiel ka newentukuafiel. Fentren che yafültukueyew tañi pu che ñi witratuetew ka küme dunguetew.\nFentren rupa doy kümeafuy feypilelafiel tati kutrankülelu iney ñi witranmaetew. Kiñe chillka feypikey: “Pu lakonmekelu petu allkütukey küdaw-wenole rume kiñeke dungu ñi kuerpu mu. Ti che umawtulelu trokingeafuy, welu küme allkütumekeafuy llemay, feymu feypilayaymi chem no rume tami ayünoel ñi allkütual ti kutrankülelu”.\nPepilfalngele, ngillatunge ti kutrankülelu eymu. Biblia nütramkakey kiñe rupa mu, Pablo ka tañi pu kompañ rupayngün fütra kutrankawün mew, ka layalu trokiwingün kütu. ¿Chem kellu kintuyngün? Pablo feypifi tañi pu weni: “Eymün kelluniemuliyiñ tamün ngillatuñmaniemuafiel ta iñchiñ” (2 Korintio 1:8-11). Weñangküleliyiñ kiñe weda kutran mu, müna kellukeeiñmu ngillatuafiel ta Chaw Ngünechen.\nNGÜNEDUAMNGE CHEM ÑI RUPAYAL\nKimal ñi lakonmeken kiñe piwkeyen che weñangkün-ngey. Fey afmatukilnge, iñchiñ dewmangenolu am ñi layal, feymu küme llowkelaiñ ti lan dungu taiñ mongen mu (Romanu 5:12). Feymu Biblia “kayñe” pifi tati lan dungu (1 Korintio 15:26). Fey küpa rakiduamlayafuiñ ñi layal taiñ piwkeyen che, doy may fentren che ka femngechi duamkey.\nWelu ngüneduamal chem ñi rupayafel kelluafuy tati reñmawen ñi fill rakiduamwenoal ka longkontukual tañi doy küme kelluafiel ti kutrankülelu. Kiñeke dungu ñi rupayafel müley tati wichulechi dungu mu feypilelu “ Epe puwle ñi layal”. Rüfkünu may, kom feychi dungu mu rupakelay itrokom pu kutrankülelu ka kakerumeafuy chumngechi ñi rupan. Welu may, epe kom pu kutrankülelu rupakey kiñe rewall.\nDew ñi lan kiñe piwkeyen che kümeafuy tami nütramkalelafiel kiñe küme weni, feypikünulu tami küpa kelluaetew. Pu dapichekelu ka ti reñmawen duamniey ñi feypingeal tañi piwkeyen che ñi kutrankawkülewenon ka ñi fentepun ñi weda rupan. Taiñ Fütra Chaw dewmafilu kom pu che, piwkeyen mu feypieiñmu: “Tati pu layelu chem dungu no rume kimwetukelayngün” (Eclesiastés 9:5).\nTI DOY KÜME DAPICHEKELU\nKimürpuafuiñ ñi famentunoafiel kakelu che taiñ kelluaetew\nPetu ñi kutrankülen taiñ piwkeyen che müley taiñ maneluwal Chaw Ngünechen mu, doyelchi may weñangküleliyiñ dew lale ti kutrankülelu. Fey Chaw Dios kelluafeymu kakelu che ñi feypin ka femün mu. Doreen feypi: “Kimürpun tañi famentunoafiel kakelu che ñi kelluetew. Rumeñma kellueyumu engün, fey tañi füta iñchiw rüfkünu kimürpuyu Jewba tayu feypietew reke: ‘Eymi mu mülen tami kelluafiel ñi chaftual tüfa’. Turpu ngoymanentulayan tüfachi dungu”.\nFeymu llemay, Chaw Jewba doy küme dapichekey. Kidu am taiñ Dewmaetew, fey kimniey taiñ weñangkülen. Kidu pepilniey ka eluwküley taiñ kelluaetew ka yafültukuaetew ñi chaftuafiel taiñ rupameken. Doy may, kidu feypikünuy ñi pürüm apümafiel ti lan dungu ka ñi wiñomongeltuafiel ta fentren che tañi rakiduamtukunieel (Juan 5:28, 29; Apokalipsi 21:3, 4). Femngechi Pablo reke feypiafuiñ: “Fey, eymi tati lan dungu, dew wewngeymi. Eymi tati lan dungu, dew niewetulaymi tami wülkeelchi wesa weñangkün” (1 Korintio 15:55).\n^ parr. 2 Ka üy tukulelngey.\nEPE PUWLE ÑI LAYAL\nKiñe kutrankülelu epe puwkülele ñi layal rupakey kiñeke dungu kam fillke dungu mew: *\nKüpa iwelay ka pütokowelay. Tukulelafuymi glicerina tati kutrankülelu ñi wün ka mellfü wün mu ka kültrafkülechi pañu ñi tol mu, tüfa kelluafeyew ñi doy küme duamküleal.\nAyüley ñi kiduleal kam ñi müleal pichin che engün. Kellufinge ñi doy tutelkaleal chew ñi mülen ti kutrankülelu.\nNengümkawmekey. Katrütulayafimi tati kutrankülelu ñi nengümuwmeken, doy may ñochi dunguafimi tami küme duamelafiel.\nWelurakiduami. Feypilelfinge tami üy ka yamün mu allkütuafimi, welurakiduamkülelu trokifilmi rume.\nPodümuwkey. Eluwaymi tami liftunieafiel tati kutrankülelu ka tañi kawitu.\nTrüf piwkelekey. Neyülu ti kutrankülelu eyütuafuy müte newenkülenolu am tañi pel.\nChillkoley ñi merun. Witrapüramelfinge ti kutrankülelu ñi longko metrül mu, femngechi tañi mürinoal.\nKakünuwkey tañi trawa ñi ad. Tüfa rupakey tati mollfüñ amukelu am ti doy falinke trokiñ ti kuerpu mu.\n^ parr. 26 Entungelu: The Metropolitan Hospice of Greater New York\nKutranküleliyiñ, ¿kelluafeiñmu ta Biblia?


Wekimün Chilkatuwe - Educación Intercultural y Desarrollo Sustentable\nWiñokimtual taiñ williche dungun.\nTüfachi pürogürama ta Educación Intercultural Bilingüe y Desarrollo Sustentable, tripay ta Wekimün Chilkatuwe ñi duam “kiñe chilkatuwe ruka chew ta kimpayay itro fill dungu ta pu williche wekeche”.\nDesarrollo ñi küla trokiñ dungu müley ta: küme mongen dungu, kimeltun dungu, ka fomento productivo dungu, tüfachi küla trokiñ dungu mew kintungekey ta yafükonam kishu ñi tuwün mew tañi doy küme mongen yenieam ta kom pu che pu machulla mew mongelelu, femuechi küme küdawkülen mew ka kamañnien mew chem rume tañi mülen ñi mapu mew.\nTüfachi pürogürama ta amulniengey ta pu williche wekeche chuchi ta nielu ka nienulu wingka chilkatun, chew ta faliltungekey wingka kimün ka williche kimün kiñe küme nütram mew, femuechi may tüfachi pürogürama elukey itro fill pepiluwün tañi küme witrampüramleal ñi küme mongen ta pu machulla mew.\nFemuechi may, pu chilkatufe konkülelu tüfachi pürogürama mew, kimafingün fillke williche ka wingka kimün, ka kimafingün chumuechi tañi kimeltungeken williche kewün, femuechi may küme adkunuayngün weshake dungu mülefule tañi pu machulla mew.\nAsignatura educación intercultural y desarrollo sustentable\nTaller de derechos humanos (10%)\nTaller de derecho, legislación y educación pública I (10%)\nTaller de derecho, legislación y educación pública II (10%)\nTaller final de proyectos de desarrollo sustentable (100%)\nTaller de lengua williche (30%)\nTaller de lengua williche I (40%)\nTaller de lengua williche II (40%)\nTaller de cosmovisión williche (10%)\nTaller Integrado de Construcción de Conocimientos I (30%)\nTaller Integrado de Construcción de Conocimientos II (30%)\nTaller de investigación y Desarrollo Sustentable (50%)\nTaller Inicial de Proyectos de Desarrollo Sustentable (20%)\nTaller intermedio de Proyectos de Desarrollo Sustentable (20%)\nEntufinge Educación Intercultural y Desarrollo Sustentable ñi dungu.\nDoy kimafilmi pürogürama ñi dungu lelifinge tüfachi enlace .\nÑI FILLKE DUNGU\nDitupuael ünen dungu\nEducación Intercultural Bilingüe y Desarrollo Sustentable pürogürama ditungeal kiñe adümchefe kellukonkelu kiñe chilkatuwe ruka mew williche kewün ta kimeltungeal, ka femuechi yenientupe kakewme chi püroyekto tañi machulla mew.\nChumuechi tañi kimeltungeken\nEducación Intercultural Bilingüe y Desarrollo Sustentable pürogürama nieay chumuechi tañi kimeltungeken ta aprendizaje basado en proyectos pingelu, tüfachi chilkatufe may kimeltungekey chumuechi tañi mülen itro fill kimün kisu mapu mew.\nPürogürama ñi amul kimün itro fill chilkatun dungu konküley kimkimtun taller dungu mew, tripay ta ditupuael inangechi dungu, chuchi ta yempüramngeay Wekimün ñi pu adümchefe.\nPu kimkimtun taller dungu amulniengeay chilkatuwe ruka mew, kimeltuwe mew ka kewün laboratorio mew.\nTa pu chilkatufe ñi küme triparpuam ñi pürogürama mew müley ta ñi mülenagal 90-100 % chilkatuwe mew.


Nor piwkengeaiñ | Ñi chillkatungeal\nPAPELTUAFUYMI acholi afrikáans akha albanés alemán altaico aluro amis amárico armenio aucano aymara ayá azerí azerí (alfabeto cirílico) bajo alemán bashkir bassa de camerún batak (simalungun) batako karo batako toba baulé becol bengalí biak birmano bislama boulou búlgaro caboverdiano cakchiquel occidental camboyano catalán cebuano chabacano changana (mozambique) checo chichewa chin haka chino cantonés (simplificado) chino cantonés (tradicional) chino mandarín (simplificado) chino mandarín (tradicional) chitonga chitonga de Zimbabue chitumbuka chiyao chokue chol chopi chuabo chuukés chuvash cibemba cingalés citonga congo coreano criollo de las seychelles criollo guadalupeño criollo haitiano criollo inglés de Belice criollo mauriciano croata damara dangme danés dayaco engayú dehu digor diula duala edo efik embunda endebele endebele de Zimbabue endonga endáu enzema eslovaco esloveno español estonio ewé finlandés fiyiano fon francés ga galés garífuna georgiano gitonga griego groenlandés guaraní gujarati gun hausa hebreo herero hiligaynon hindi hiri motu hmong (blanco) holandés húngaro iban ibanag ibinda ibo ilocano indonesio inglés ishan islandés isoko italiano japonés javanés kabiye kachin kannada kaonde kayin sgaw kazajo kazajo (alfabeto árabe) kekchí kikamba kikongo kikuyu kiluba kimbundu kiniaruanda kirguís kiribatiano kirundi kisi kisonge krío kurdo kurdo (alfabeto latino) kurdo kurmanyí del Cáucaso kwangalí kwanyama kyangonde lahu lao lengua de señas argentina lengua de señas boliviana lengua de señas chilena lengua de señas colombiana lengua de señas costarricense lengua de señas ecuatoriana lengua de señas mexicana lengua de señas venezolana lengua de signos española lenguaje de señas alemán lenguaje de señas americano lenguaje de señas angoleño lenguaje de señas australiano lenguaje de señas brasileño lenguaje de señas británico lenguaje de señas checo lenguaje de señas chino lenguaje de señas coreano lenguaje de señas cubano lenguaje de señas de quebec lenguaje de señas eslovaco lenguaje de señas filipino lenguaje de señas finlandés lenguaje de señas francés lenguaje de señas griego lenguaje de señas guatemalteco lenguaje de señas hondureño lenguaje de señas húngaro lenguaje de señas indio lenguaje de señas indonesio lenguaje de señas italiano lenguaje de señas japonés lenguaje de señas malauí lenguaje de señas mozambiqueño lenguaje de señas nicaragüense lenguaje de señas panameño lenguaje de señas paraguayo lenguaje de señas peruano lenguaje de señas polaco lenguaje de señas portugués lenguaje de señas rumano lenguaje de señas ruso lenguaje de señas salvadoreño lenguaje de señas sudafricano lenguaje de señas tai lenguaje de señas taiwanés lenguaje de señas zambiano lenguaje de señas zimbabuense letón lhukonzo lingala lituano lomue luganda lunda luo luvale macedonio macua makua-meto malayo malayálam malgache maltés mam mambue-lungu mapudungun maratí marshalés maya mazateco de Huautla mingreliano mixe del norte mixteco de guerrero mizo mongol more motu navajo nepalés ngäbere (o guaymí) nias niueano noruego nyaneka nyungwe náhuatl de guerrero náhuatl de la huasteca náhuatl del centro náhuatl del norte de puebla okpe oromo osético otetela palauano pangasinán panjabí papiamento de curazao persa pidgin (oeste de África) pidgin de las islas salomón polaco ponapés portugués de Brasil portugués de Portugal purépecha quechua ancashino quechua ayacuchano quechua boliviano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de Serbia romaní de macedonia romaní del sur de Grecia ronga rumano runyankore ruso rutoro samoano sango sanguir saramacano sena sena sepulana serbio (alfabeto cirílico) serbio (alfabeto latino) sesoto de Lesoto sesoto de Sudáfrica setsuana shona sidama silozi sranangtongo suajili suajili del congo suati sueco sundanés tagalo tahitiano tai tamil tayik telugu tetun dili tigriña tivo tlapaneco tojolabal tok pisin tongano totonaco tseltal tshiluba tsonga tsotsil turco turcomano tuvaluano twi tártaro ucraniano uhobo uigur (alfabeto cirílico) uigur (alfabeto árabe) umbundú urdu uruund uzbeko uzbeko (alfabeto latino) vendal vietnamita wallisiano waray-waray wayuunaiki wolaita xhosa xitshwa yapés yoruba zandé zapoteco del istmo zulú árabe ñanya ñemba\nTROKIÑ ÑI CHILLKATUNGEAL 6\n“¡Lafuli rume elkünulayan ñi nor piwkengen!” (JOB 27:5).\n34 ÜLKANTUN Kom tañi piwke mu miyawan\n1. Feychi küla che poyekefilu ta Jewba, ¿chumngechi pengelingün ñi küme weniyefiel ta Jewba?\nRAKIDUAMAIÑ chem ñi rupayafel küla che poyekefilu ta Jewba. 1) Kiñe üllcha domo müley kolegio mu, fey ti profesor feypifi kom pu chillkatukelu ñi koneltual kiñe fiesta mu. Ti üllcha kimniey Jewba ñi ayükenoel feychi fiesta, feymu yamkechi feypifi ti profesor ñi koneltunoal. 2) Kiñe weche wentru yewenchengefuy, welu amuldunguyawi fill ruka püle. Ngüneduami kangelu ruka mu ñi mülen kiñe kompañ kolegio mu ayentukefilu pu Dungukelu Iney Ngen Jewba. Welu ti weche wentru kimnielu rume tüfa, eluwi ñi amuldungual feychi ruka mu. 3) Kiñe wentru rume küdawkey ñi eluafiel tañi pu che ñi duamnieel engün. Kiñe antü ti jefe feypieyew ñi femal kiñe norngenochi dungu chaftukefilu ti ley dungu. Femnole, kechangeafuy tañi küdaw mu, welu ti wentru feypi “müley tañi nor chengeal, ka inayal ti ley, Chaw Dios ayükelu kay ñi femngechi femal tañi pu poyeetew” (Rom. 13:1-4; Eb. 13:18).\n2. ¿Chem ramtun inaduamaiñ? ¿Chumngelu?\n2 Eymi ngüneduampelaymi tüfachi küla che ñi manelfalngen ka llükakenon. Welu doyelchi may kimfali ñi nor piwkengen. Kidu engün pengelingün ñi püntütripakenon Jewba mu. Ka küme inafingün Chaw Dios ñi ngülam. ¿Chumngelu femngechi küme femingün? Tañi nor piwkengen mu. Ngüneduamlu tüfa, Jewba müna ayüwkülepelay. Iñchiñ ka küpa ayüwülkefiyiñ taiñ Wenu Chaw, feymu ngüneduamaiñ tüfachi ramtun: Jewba ñi pu che, ¿chumngechi pengelkey ñi nor piwkengen? ¿Chumngelu duamfali taiñ nor piwkengeal? Tüfachi wedake antü mu, ¿chumngechi doy eluwafuiñ taiñ nor piwkengeal?\n¿CHUMNGECHI PENGELKEIÑ TAIÑ NOR PIWKENGEN?\n3. 1) Jewba ñi pu che, ¿chumngechi pengelkey ñi nor piwkengen? 2) ¿Chumngechi doy küme kimürpuafuiñ tati nor piwkengen mu?\n3 Jewba ñi pu che, ¿chumngechi pengelkey ñi nor piwkengen? Piwkeyefi ta Jewba kom piwke mu ka fentekünukelay tañi küdawelkefiel, feymu rumel femkey Kidu tañi ayükeel. Ngüneduamaiñ kiñeke dungu tati nor piwkengen mu. Kuyfi mu, pu israelche chalintukulelfi ta Jewba fillke kulliñ, ka ti Ley feypi ñi chalintukungeal tremolechi kulliñ müten (Lev. 22:21, 22). Jewba ñi pu che elungelay ñi chalintukual kiñe küntro kulliñ, ka nienolu kiñe pilun ka trawmangelu, ka chalintukulayafuy kiñe kulliñ kutrankülelu. Jewba ayükey feychi kulliñ ñi tremoleal (Mal. 1:6-9). Iñchiñ ka kimürpuafuiñ chumngelu ñi femngechi rakiduamken ta Jewba. Ngillaliyiñ fün, kiñe lifru kam chem dungu rume, ayükelaiñ feyti wedalkalelu kam trafolelu. Doy may ayükeiñ ñi kümelkaleal ka chem rume ñi faltalenoal taiñ ngillayal. Ka femngechi, Jewba ayükey taiñ piwkeyeafiel ta kidu kom taiñ piwke mu, kom taiñ chengen mu püntüwnoal kidu mu.\n4. 1) Kulpafengeliyiñ rume, ¿chumngelu nor piwkengeafuiñ? 2) Ñi feypilen Salmo 103:12-14, ¿chem ayükey Jewba iñchiñ taiñ femal?\n4 Welu iñchiñ fill antü welulkakeiñ, feymu “nor piwkengelayafun” piafuiñ. Fey, ¿rüfngepey may tüfa? Femlay tati. ¿Chumngelu? Wüne, Jewba rakinieñmakelaeiñmu taiñ welulkan. Biblia feypi: “Eymi ngüneduamniefulmi tati welulkan, awem Jah, ¿iney am norngelu trokingeafuy tami adkiñ mu, awem Jewba?” (Sal. 130:3). Kidu kimniey taiñ kulpafe chengen, fey wiñoduamtukeeiñmu (Sal. 86:5). Epu, Jewba kimniey chem taiñ pepilnoel, feymu feypilayaeiñmu taiñ femal pepilfalnochi dungu. Biblia feypi: “Tunte alü kamapulelu ti tripawe antü ka ti konwe antü mu, ka femngechi alü kamapukünuy taiñ kulpan. Kiñe chaw reke kutranpiwkeyefi tañi pu yall, ka femngechi Jewba kutranpiwkeyefi tañi yamkeetew. Kidu am küme kimnielu chumngechi taiñ dewmangen, ka akordaniey taiñ trufür mapungen” (Salmo 103:12-14). Feymu, ¿chumngechi nor piwkengeafuiñ?\n5. Tañi nor piwkengeal, ¿chumngelu Jewba ñi pu che duamniey tañi nieal piwkeyen?\n5 Ñi nor piwkengeal Jewba tañi pu che, duamfali nieal piwkeyen. Kom piwke mu müley taiñ piwkeyeafiel ka küdawelafiel ta Jewba. Fey amulele taiñ piwkeyefiel ta Jewba, wedake dungu rupaliyiñ rume, femngechi nor piwkengeaiñ llemay (1 Crón. 28:9; Mat. 22:37). Ka rakiduamaiñ ñi femün feychi küla che taiñ ngüneduampeel ellaka mu. Feychi üllcha domo, ¿üdepey may ñi küme rupaleal kolegio mu? Ti weche wentru, ¿ayükepey may ñi ayentungeal? Ka ti wentru, ¿ayükepey may ñi kechangeal tañi küdaw mu? Femlay. Welu may, kidu engün kimniey Jewba ñi werkün dungu, ka doyümkeyngün ñi ayüwülafiel ta Jewba. Fente tañi piwkeyefiel, petu ñi dullinon chem chumal, rakiduamkeyngün chem ñi ayükeel Jewba. Femngechi küme pengelkeyngün ñi nor piwkengen engün.\n¿CHUMNGELU DUAMNIEIÑ TAIÑ NOR PIWKENGEAL?\n6. 1) ¿Chumngelu kom iñchiñ duamnieiñ taiñ nor piwkengeal? 2) Adan engu Eva, ¿chumngechi pengelingu ñi nor piwkengenon?\n6 ¿Chumngelu kom iñchiñ duamnieiñ taiñ nor piwkengeal? Weküfü dalluntukufi ta Jewba, eymi ka dalluntukueymu. Eden adelkalechi lof mu, feychi weda püllü kidu ñi duam mu Satanakünuwi, tüfachi üytun feypiley “Kayñetufe”. Weküfü weda dunguyefi ta Jewba, feypikay reke “Jewba weda longko ülmen-ngey, kidutu duamuwkey müten ka koylatukey”. Adan engu Eva kiñewi Weküfü engu, femngechi ñi kayñetuafiel ta Jewba (Gén. 3:1-6). Adan engu Eva müna küme felekefuyngu Eden lof mu, feymu mülefuy ñi doy piwkeyeafiel ta Jewba. Welu feychi mu Weküfü dalluntukufilu ta Jewba, Adan engu Eva pengelingu ñi piwkeyenofiel ta Jewba kom piwke mu. Feymu duamfali wiñoldungual kakelu ramtun: ¿Mülepeafuy may che püntütripanolu Jewba mu fente tañi piwkeyefiel? Fey pu che, ¿nor piwkengepeafuy may? Tüfachi dungu kimfalngey Job ñi rupan mu.\n7. Job 1:8-11 ñi feypin mu: 1) Jewba, ¿chem rakiduamkey Job ñi nor piwkengen mu? 2) Weküfü, ¿chem rakiduamkey Job ñi nor piwkengen mu?\n7 Job mülerkey feychi antü pu israelche ñi mülefel Egipto mapu mu. Petu ñi mongelen Job, iney no rume fente nor piwkengelay kidu reke. Job kulpafe chengefuy ka welulkawkefuy iñchiñ reke. Welu Jewba piwkeyefi ta Job tañi nor piwkengen mu. Weküfü dew dalluntukupelafi Jewba mu ñi nor piwkengenon pu che. Fey Jewba feypifi ta Weküfü ñi ngüneduamafiel Job ñi femün. Kom ñi femkeel Job tañi mongen mu pengeli Weküfü ñi koylangen. Fey Weküfü feypifi ta Jewba “eluen ñi kintukaduamafiel ta Job, ñi kimfalngeal tañi nor piwkengepen may”. Jewba weniyefilu kay ta Job, maneluwi kidu mu, fey elufi ta Weküfü ñi femal tüfa. Biblia feypi: “Ka Jewba feypifi ta Satana: ‘¿Ngüneduamfimi am tañi kona Job, Mapu mew ngelay iney no rume fey reke. Kiñe wentru nor piwkengelu püntütripakenolu, ka yamkefilu ta Chaw Ngünechen ka famtripalelu wedake dungu mu?’. Feymew, Satana wiñoldungufi ta Jewba: ‘¿Refalta pemay Job yamkefi ta Ngünechen? ¿Koralmakünulelfimi reke tami ingkañpeafiel kidu, ka tañi ruka, ka kom tañi nieel? Eymi kümelkafimi tañi femelchi küdaw, ka tañi pu kulliñ alün-ngey fill püle tüfachi mapu mu. Welu, ñi kaletual tüfachi dungu, eluwaymi tami müntuñmayafiel kom tañi nieel, ka peaymi tami malisiayaetew tami adkiñ mew’” (Job 1:8-11).\n8. Weküfü, ¿chumngechi wedalkafi ta Job?\n8 Weküfü rume weda piwkengey ka langümchekey. Kidu müntuñmafi kom ñi nieel ta Job, langümfi tañi pu küdawelkeetew, fey küme üytunchengewelay. Kafey, langümüñmafi ta Job ñi pu sakin fotüm ka ñi pu poyen ñawe. Fey wüla kutranelfi ta Job, pitru reke tripay tañi trawa mu. Fente ñi weda duamkülen tañi domo, feypifi ta Job: ‘Fentekünunge tami poyefiel ta Chaw Dios, malisiafinge ka lange’. Job ayülefuy ñi layal, welu amuley ñi nor piwkengen. Fey Weküfü ka dungu femi ñi wedalkayafiel ta Job, ¿chumngechi? Küla wentru weniyefilu ta Job, kiñeke antü mew witranmafingün welu pichi yafültukulafingün rume. Doy may, weda piwke mu fillpikafingün ka weda dungufingün. “Chaw Dios wedalkamekeeymu, ka duamtulafi tami nor piwkengen” pifi engün ta Job. Kafey feypikafi engün “weda chengeymi, feymu kastigangeymi” (Job 1:13-22; 2:7-11; 15:4, 5; 22:3-6; 25:4-6).\n9. Doy wedake dungu rupalu rume, Job ¿chem eluwlay ñi femal?\n9 Rupalu kom tüfachi wedake dungu mu, ¿chumi Job? Kulpafe chengey, feymu illkudungufi tañi pu koylake weni, feymu wüla “küme rakiduamnon mu dungun” pi. Ka doy eluwi ñi pengelal kidu tañi nor piwkengen, welu femngechi femlay Jewba ñi nor piwkengen mu (Job 6:3; 13:4, 5; 32:2; 34:5). Welu, rupalu rume doy wedake dungu mu, Job eluwlay ñi püntütripayal Jewba mu. Job feyentulay tati koylake dungu ñi feypietew tañi pu koylake weni. Job feypi: “¡Iñche rakiduamkelan rume ñi feypiwafiel tamün nor wentrungen mu! ¡Lafuli rume elkünulayan ñi nor piwkengen!” (Job 27:5). Feypilu tüfa, Job küme pengeli tañi nor piwkengeal chem weda dungu mu rupale rume. Job eluwi ñi nor piwkeyeafiel ta Jewba, iñchiñ ka femngechi müley taiñ femal.\n10. Weküfü ñi dalluntukufiel ta Job, ¿chumngechi eymi ka koneltuleymi?\n10 Weküfü ñi dalluntukufiel ta Job, ¿chumngechi eymi ka koneltuleymi? Weküfü feypi ta eymi rüf piwkeyelafimi ta Jewba, feymu fentekünuafuymi tami poyefiel femngechi tami montuluwal, tami fentekünual tami nor piwkengen (Job 2:4, 5; Apok. 12:10). ¿Chum duamelkeeymu tüfa? Weda duamkülepelaymi. Welu rakiduamnge tüfa: fente ñi maneluwken Jewba ta eymi mu, elufi ta Weküfü tami kintukaduamaetew, femngechi pengelafuymi tami nor piwkengen ka ñi koylatufengen ta Weküfü. Kafey, Jewba feypikünuy tami kelluaetew ñi femürpual tüfa (Eb. 13:6). ¡Chaw Ngünechen maneluwkey eymi mu!, feymu “rume sakin-ngen” piafuymi llemay. Fey, ¿kimtukuymi fente ñi falin-ngen taiñ nor piwkengen? Femngechi pengelkeiñ ñi koylangen ta Weküfü, kelluntukukeiñ ñi liftuñmangeal Jewba tañi küme üy ka ñi longko ülmen-ngen. Feymu, ¿chem kelluaeiñmu amuleal taiñ nor piwkengen mu?\nFAMÜLKE MU, ¿CHUMAFUIÑ TAIÑ NOR PIWKENGEAL?\n11. ¿Chumngechi kelluaeiñmu Job ñi rupan?\n11 Weküfü doy kayñetukefi Jewba ñi pu che tüfachi afaelchi antü mew rume kuñiwün-ngelu (2 Tim. 3:1). Feymu, ¿chumafuiñ taiñ doy eluwal ñi nor piwkengeal? Job ñi rupan ka kelluaeiñmu. Petu ñi rupanon kom feychi wedake dungu, fillke rupa mu Job pengeli ñi nor piwkengen. Inaduamaiñ küla dungu ñi femün Job ka chumngechi inayentuafuiñ.\n¿Chem femafuiñ taiñ doy eluwal ñi nor piwkengeal? (Inaduamnge parrafo 12). *\n12. 1) Ñi feypilen Job 26:7, 8, 14, ¿chumi Job tañi doy yamnieafiel ta Jewba? 2) Iñchiñ, ¿chumngechi doy yamnieafuiñ ta Jewba?\n12 Job eluwi ñi doy yamnieafiel ta Jewba, femngechi doy piwkeyerpufi. ¿Chumngechi femi tüfa? Job elantükünuy ñi ngüneduamal Jewba ñi dewman (Job 26:7, 8, 14). Rakiduamlu tati Mapu mu, kallfü wenu, tromü ka tralkan mu, Job müna afmatulewey, welu kimtukuy ñi pichi kimfiel müten kom ñi dewman Jewba. Kafey, müna falintukefi kom ñi feypietew Chaw Dios (Job 23:12). Fente ñi yamniefiel ta Jewba, Job doy piwkeyefi ka eluwi ñi ayüwülafiel. Feymu Job doy eluwi ñi nor piwkengeal. Famülke mu iñchiñ ka femngechi müley taiñ femal. Iñchiñ doy kimniefiyiñ afmatufalchi dungu ñi dewman Jewba. Kafey nieiñ ta Biblia, tüfa kellukeeiñmu taiñ küme kimafiel ta Jewba. Kom taiñ kimürpuel kellukeeiñmu doy yamnieafiel ta Jewba. Femngechi doy piwkeyefiyiñ taiñ Chaw Dios ka doy eluwkeiñ inayafiel tañi feypin. Tüfa kellukeeiñmu taiñ doy eluwal ñi nor piwkengeal (Job 28:28).\nTaiñ doy eluwal ñi nor piwkengeal, müley taiñ penoal podngechi dungu. (Inaduamnge parrafo 13). *\n13, 14. 1) Job 31:1 ñi feypin mu, ¿chumngechi inafi Job Jewba ñi feypin? 2) ¿Chumngechi inayentuafuiñ Job ñi femün?\n13 Job inaniefi Jewba tañi feypin kom ñi mongen mu, tüfa kellueyew ñi nor piwkengeal. Job kimtukuy ñi duamfalngen inayal Jewba ñi feypin, femngechi tañi nor piwkengeal. Feley llemay, doy inaliyiñ Jewba tañi feypin, doy eluwküleaiñ taiñ nor piwkengeal. Job yafüluwi ñi inayal Jewba tañi feypin fill antü tañi mongen mu. Fey kuñiwtukuwi chumngechi tañi yewken pu domo engu. Biblia feypi: “Eldungukünun tañi pu nge engu. Feymu, ¿chumngechi am pekanka duamtunieafun kiñe domo?” (Job 31:1). Job kimi tañi kurengen mu ngelay ñi dakelkantuafiel kake domo, tañi afkadingenole. Famülke mu, ngüchaltukungekeiñ taiñ konal pekan kudumuwün mu. Fey Job reke, ¿eluwaiñ taiñ dakelkantunoafiel iney no rume taiñ afkadingenole? ¿Eluwaiñ taiñ penoafiel chem dungu no rume pengelkelu podngechi dungu? (Mat. 5:28). Fill antü kim ngüneniewliyiñ, doy eluwküleaiñ taiñ nor piwkengeal.\nTaiñ doy eluwal ñi nor piwkengeal, müley taiñ inayal chem ñi rakiduamkeel Jewba falinke fillem mu. (Inaduamnge parrafo 14). *\n14 Job inafi chem tañi rakiduamkeel Jewba falinke fillem mu. Kidu feypi ‘maneluwfuli tañi nieelchi fillem mu, weda kulpayafun ka müleafuy tañi kastigangeal’ (Job 31:24, 25, 28). Famülke mu, pu che rume diñmatukefi ta plata. Biblia ngülamtukeeiñmu taiñ küme rakiduamal taiñ nieelchi fillem mu, fey inafiliyiñ feychi ngülam, doy eluwaiñ taiñ nor piwkengeal (Prov. 30:8, 9; Mat. 6:19-21).\nTaiñ doy eluwal ñi nor piwkengeal, müley taiñ piwkentukual taiñ maneluwün. (Inaduamnge parrafo 15). *\n15. 1) ¿Chem maneluwün kellufi ta Job ñi nor piwkengeal? 2) ¿Chumngelu müley taiñ longkontukual taiñ feypikünuetew Jewba?\n15 Job longkontukuy ñi kümelkayaetew Chaw Dios. Job küme kimniey Jewba ñi duamtufiel tañi nor piwkengen (Job 31:6). Rupalu rume wedake dungu mu, Job maneluwi ñi kümelkayaetew Jewba. Tüfachi maneluwün kellueyew ñi nor piwkengeal. Jewba rume ayüwi Job tañi nor piwkengen mu, feymu fütra kümelkafi kulpafe chengelu rume (Job 42:12-17; Sant. 5:11). Ka küpalechi antü mew, Job doy kümelkangeay. Iñchiñ kay, ¿maneluwkeiñ taiñ kümelkayaetew Jewba taiñ nor piwkengen mu? Taiñ Chaw Ngünechen kaletukelay (Mal. 3:6). Longkontukuliyiñ Jewba ñi falintukefiel taiñ nor piwkengen, kom piwke mew maneluwaiñ taiñ nieal afmatufalchi dungu küpalechi antü mu (1 Tes. 5:8, 9).\n16. ¿Chem eluwaiñ taiñ femal?\n16 Feley llemay, eluwaiñ taiñ turpu fentekünunoal taiñ nor piwkengen. Kiñeke mu, “iñche müten yafüluwken ñi nor piwkengeal” piafuiñ. Welu kidulelaiñ tati. Kom wall Mapu püle müley fentren pu peñi, pu lamngen yafüluwkülelu ñi nor piwkengeal. Kafey, inayentuafuiñ ñi femün fentren wentru ka domo kuyfi mew, kidu engün nor piwkengeyngün, feypingelu rume tañi langümngeal (Eb. 11:36-38; 12:1). Feymu kom iñchiñ inayentuafiyiñ ta Job ka feypiaiñ: “¡Lafuli rume elkünulayan ñi nor piwkengen!”. Femngechi taiñ nor piwkengen mu, rumel mu püramyeafiyiñ ta Jewba.\nJewba ñi pu che, ¿chumngechi pengelkey ñi nor piwkengen?\n¿Chumngelu duamfali taiñ nor piwkengeal?\n¿Chumngechi doy eluwafuiñ taiñ nor piwkengeal?\n124 ÜLKANTUN Nor piwkengeaiñ fill dungu mu\n^ parr. 5 Jewba ñi pu che, ¿chumngechi pengelkey ñi nor piwkengen? Jewba, ¿chumngelu (chemu) falintukey taiñ femngechi chengen? ¿Chumngelu fente falin-ngey kom iñchiñ taiñ nor piwkengeal? Tüfachi chillkatun kimeltuaeiñmu chem piley Biblia tüfachi dungu mu. Kafey kimeltuaeiñmu chumngechi doy eluwaiñ taiñ nor piwkengeal kom taiñ mongen mu. Femal tüfa müna kümelkayaeiñmu.\n^ parr. 49 ¿CHEM PENGELI TI ADENTUN? Petu pichikalu kiñeke tañi pu fotüm ka ñawe, Job kimeltulelfi engün Jewba tañi afmatufalchi dewman mu.\n^ parr. 51 ¿CHEM PENGELI TI ADENTUN? Kiñe peñi pilay ñi peal podngechi dungu ñi küpa pengeletew tañi pu kompañ küdaw mu\n^ parr. 53 ¿CHEM PENGELI TI ADENTUN? Kiñe peñi feypingey ñi ngillayal kiñe fütra televisor rume falilu, welu kidu femlay, kimnielu kay ñi duamnienofiel ka pepi kullilayafuy\n^ parr. 55 ¿CHEM PENGELI TI ADENTUN? Kiñe peñi eluwi ñi ngillatual ka rakiduamal tati we Mapu mu


Ngünechen ñi Küme Dungu Kolosense 1\nPablo ñi karta tati pu Kolosachengealu\nPablo wirilelfi tüfachi karta fey ti feyentulechi pu che mülelu Kolosa waria mew. Kolosa müley Efeso waria ñi tripawe antü püle. Pablo ñi kompañ, Epafra pingelu, wewpirkey ti werken dungu Kolosa waria mew, feymew kiñeke che mülelu Kolosa mew feyentuy engün Ñidol Jesus mew. Welu ti pu che feyentulu Jesus mew eluwi ñi feyentuafiel ti kake tripanche ñi kimeltun, feymew Pablo wirilelfi tüfachi karta tañi ngülamafiel femngechi ñi wiñotuael engün ti rüfngechi dungu mew ñi dew kimelelngeel.\nPablo wirifi tüfachi karta ayülelu am feyti feyentulechi pu kolosache ñi küme kimael Cristo ñi doy fütra püramyengen kom tati dewmael mew, feymew ti pu kolosache ñi newentuleael ñi mupiltun ta Cristo mew ka ñi llownoael kangelu kimeltun ka feyti ka tripanche ñi wimtun no rume.\n1 Iñche Pablo, Jesucristo tañi apostol Ngünechen ñi piel mew, kiñentrür tañi peñi Timotew iñchiw, 2 wirileluwpeyiñ tüfachi karta eymün pu peñi ka pu lamngen mülelu Kolosa waria mew tati rüf piwke mew inaniefilu ta Cristo ka koneltulelu Ngünechen ñi trokiñ pu che mew. Fey Ngünechen taiñ Chaw ka taiñ Ñidol Jesucristo* Kiñeke kuyfi wirin mew ngelay: “ka taiñ ñidol Jesucristo”. kelluaeymünmew ka kisu ñi küme tüngün nieaymün tamün mongen mew.\nPablo ñi ngillatuñmaniefiel tati pu feyentulelu\n3 Fey femngechi ngillatuyüm kom eymün mew, mañumkefiyiñ ta Ngünechen eymün mew, Ñidol Jesucristo tañi Chaw. 4 Fey iñchiñ ta nütramelngeiñ eymün tamün rume küme feyentulen ta Cristo Jesus mew ka tamün piwkeyefiel itrokom tati koneltulelu Ngünechen ñi trokiñche mew. 5 Fey ta famngechi femkeymün maneluwkülelu am eymün tüfeychi dungu mew tamün nielngeel ta wenu mapu. Eymün kimpaymün tüfachi maneluwün, allküfilu tati rüfngechi werken dungu, tati we kimelün montuluwün dungu. 6 Tüfachi werken dungu tamün wewpilelngeel fey tüfa ta amuley ñi llowngen kom mapu mew ka ti llowlu nietuy küme mongen, ka chumngechi femimün ta eymün feychi nütramelngelu eymün Ngünechen ñi piwkeyechen, fey rüf mew ngüneduamimün tamün mongen mew Ngünechen tamün piwkeyeetew. 7 Fey tüfachi dungu ta kimeltueymünmew taiñ sakin peñi Epafra. Kisu iñchiñ kiñentrür küdawkeiñ, fey iñchiñ mew† Kiñeke kuyfi wirin mew feypiley: “eymün mew”. Epafra ta rüf piwke mew poyekefi ta Cristo. 8 Kisu ta nütramelpatueiñmew tamün piwkeyechelen tati Lif Küme Püllü ñi kellun mew.\n9 Feymew feychi antü müten kimlu ta iñchiñ tüfeychi dungu, femkünulaiñ tamün ngillatuñmaniewafiel ta eymün, fey ngillatukefiyiñ ta Ngünechen femngechi kelluaeymünmew tamün fente küme kimafiel ta Ngünechen ñi ayükeelchi dungu fey ka kimelelaeymünmew itrofill kümeke kimün ka longkontukuafimün ta Ngünechen ñi dungu. 10 Fey ta famngechi femaymün ta kümeke dungu chumngechi feley ñi femael tüfey engün ta Ñidol mew feyentulelu, fey ka femngechi rumel tamün femael tüfeychi dungu kisu tañi tutekeetew, tamün inanieael itrofill kümeke dungu ka tamün doy küme kimafiel ta Ngünechen. 11 Ngillatukefiyiñ ta Ñidol, fey ñi fütra pepiluwün mew, tamün yafültukunieaetew. Fey ta famngechi mülele chem dungu rume eymün yafüngeaymün ka nieaymün ngenoafeluwün. Fey ayüwkülen 12 mañumafimün ta Chaw Ngünechen, tamün dullietew‡ Kiñeke kuyfi wirin mew feypiley: “taiñ dullietew”. femngechi tamün llowael kisu ñi wülaelchi fütra küme felen, tüfa tañi eluafiel ti pu che koneltulelu kisu ñi trokiñche mew.\n13 Ngünechen ta montuleiñmew weküfü ñi ngüneluwün mew, fey taiñ kiñewkületuael kisu ñi sakin Fotüm iñchiñ. 14 Fey Cristo ta kutrankawi iñchiñ taiñ kutrankawafel, fey Cristo ñi wütrulelchi mollfüñ mew§ Kiñeke kuyfi wirin mew ngelay: “Cristo ñi wütrulelchi mollfüñ mew”. montuleiñmew ka wiñoduamatueiñmew taiñ yafkan mew.\nKümelkawtuiñ ta Ngünechen iñchiñ Cristo ñi lan mew\n15 Ngünechen ta pengekelay, welu Cristo mew pengey ñi chumngen ta Ngünechen, fey kisu ñi Fotüm ta wünenngey, wüne mülekelu am kom tati dewmael mew. 16 Kisu mew ta Ngünechen dewmay itrokom tati mülelu wenu mapu ka nag mapu mew, tati pengekelu ka femngechi tati pengekenolu, ka femngechi fill weküfü fey ti nieyelu ngüneluwün, awtoridad ka pepiluwün. Itrokom dewmangey Cristo mew ka kisu ñi ngünenieafiel. 17 Cristo wünenküley itrofill tati mülelu mew ka Cristo mew küme ngüneniengey kom dungu, 18 ka femngechi ta Cristo longkoley kisu tañi trokiñche mew. Cristo mew llituy kom dungu, ka wünenngey kom tati wiñomongetulu mew tañi rumel mongeleael, fey ta famngechi Cristo wünenküley itrokom dungu mew. 19 Fey Ngünechen ayürkelu am ñi müleael ta Cristo mew kom ñi chumngen ta Ngünechen. 20 Ka femngechi Ngünechen ayürkey Cristo mew ñi müleael ta kümelkawtun itrokom ti mülelu tati dewmael ta mapu mew, ka wenu mapu mülelu, ka femngechi adkünuy ñi mületuael kümelkawtun ta Ngünechen mew Cristo ñi wütruelchi mollfüñ ñi duam ta kürus mew.\n21 Ka femngechi ta kuyfi mew eymün ka tripanche reke felekefuymün, tüfeychi wesake dungu tamün femkefel mew, kayñetukefuymün ta Ngünechen tamün piwke mew, 22 welu fewla elungeymün tamün kümelkawtuael ta Ngünechen eymün, Cristo tañi kutrankawün ka ñi lan mew. Fey tüfa famngechi femi tamün müleael ta eymün kisu mew, tamün lif mongenngeael ta kisu mew, ka tamün nienoael wesake mongen ka yafkan no rume, 23 welu fey tüfachi dungu mew feley tamün küme newentuleael ka yafüluwküleael ta mupiltun mew, tamün püntütripanoael tamün nieelchi maneluwün mew, tati werken montuluwün dungu tamün allküel mew. Fey tüfachi werken dungu tati dew kimelngelu itrofill püle ka kom mapu mew, fey iñche Pablo kelluken tañi wewpingeael tüfachi dungu.\nPablo werküngey tañi poyeafiel tati trokiñ feyentulelu\n24 Fey tüfa iñche ayüwken tüfeychi dungu mew tañi kutrankawkeel ta eymün mew, fey ta famngechi petu amuley ñi kutrankawkülen ta iñche ñi kuerpu mew iñche felelu am ñi kutrankawael Cristo tañi trokiñche ñi duam, fey eymün am ta Cristo ñi kuerpu reke felelu. 25 Ngünechen ta elkünuenew ñi poyeafiel tati trokiñ feyentulelu, fey ti yefaldungu ñi eluetew ta kisu, eymün tamün kümelkangeael, femngechi ta fente küme itrokom che kimelngeael ti werken dungu. 26 Tüfa feypin ürke: tati kimngekenofelchi dungu ta fütra kuyfi mew tati rupayechi tripantu mew Ngünechen tañi femngechi kimngekenofelchi dungu, welu fewla kimelngetuy tati feyentulelu Cristo mew. 27 Fey Ngünechen ayürkey ñi kimelelngeael tati pu judiu tuwünngenolu tati kimngekenofelchi dungu ñi fütra pepiluwünngen. Tati kimngekenofelchi dungu fey ta Cristo ürke, tati mülelu eymün mew, tamün maneluwkülemum tamün llowael fütra küme felen. 28 Iñchiñ wewpikefiyiñ ta Cristo, ngülamtuniekefiyiñ ka kimeltuniekefiyiñ itrokom che kom küme kimün mew, femngechi taiñ puwülafiel ta Cristo mew ñi lif mongenngen engün. 29 Fey tüfachi dungu mew ta küdawken kom tañi yafüluwün mew ka ti pepiluwün mew tañi eluetew ta Cristo.\n*1:2 Kiñeke kuyfi wirin mew ngelay: “ka taiñ ñidol Jesucristo”.\n†1:7 Kiñeke kuyfi wirin mew feypiley: “eymün mew”.\n‡1:12 Kiñeke kuyfi wirin mew feypiley: “taiñ dullietew”.\n§1:14 Kiñeke kuyfi wirin mew ngelay: “Cristo ñi wütrulelchi mollfüñ mew”.


Matew 21 ARNNT - Dewma fülkülepulu engün ta Jerusalen, - Bible Search\nMatew 20 Matew 22\nJesus konpuy ta Jerusalen\n(Marku 11.1-11; Luka 19.28-38; Juan 12.12-19)\n1Dewma fülkülepulu engün ta Jerusalen, puwürkey engün ta Betfage fülkülelu Jerusalen mew, Olifu fütra wingkul mew. Feymew Jesus werküfi tañi epu disipulu, 2fey feypifi:\n—Amumu tati adkiñkülechi waria mew. Fey tiye mew pepuaymu ta kiñe kude furiku trapelkülelu kiñe pichi furiku inafül mülelu. Nentutrapelafimu, fey küpalelmuan. 3Iney rume ramtuelmumew chumngelu tamu fempen, feypiafimu: ‘Ñidol ta duamtueyew tati’ ka ‘Pürüm wiñolpatuafiyu’ piaymu.\n4Fey tüfa ta femngechi femi tañi mupiael ñi feypiel tati pelon wentru, feychi wirintukulu:\n5“Feypifimün tati Sion waria che:\n‘Adkintumün, tamün longko ülmen küpaley eymün tamün pepayaetew,\nñom piwke mew, kawellutuley kiñe furiku,\nkiñe we pichi furiku mew, kutama yekechi kude kulliñ tañi koñi.’ ”+\n6Fey tati epu disipulu amuy ka femi engu chumngechi ñi werküetew engu ta Jesus. 7Feymew yemefi engu tati kude furiku ka ti pichi furiku. Püramelngey chañu ti pichi furiku ñi wente furi, feymew Jesus pürakawelluy ti pichi furiku mew. 8Rume fentren che mülerkey tiye mew. Kiñekentu inüfkünuyey kisuke tañi takuwün engün rüpü mew, ka kiñekentu tranakünuyey engün row anümka tañi watro entuyeel engün anümka mew. 9Fey tati pu wüneleyelu ka tati pu inaleyelu wirarküley engün:\n“¡Püramyengepe tati longko ülmen David tañi Yomelche!\n¡Püramyengepe tati küpalu Ngünechen mew!\n¡Püramyengepe ta wenu mapu mew!”+\n10Feychi Jesus konpulu ta Jerusalen, kom tati pu waria che pofolkawi, ka rume fentren che welukonkechi ramtuwi engün:\n—¿Iney anta tüfachi wentru?\n11Fey tati pu che llowdunguwi engün:\n—Jesus tati, ti pelon wentru Nasaret waria tuwlu, Galilea trokiñ mapu mew.\nJesus wemünentufi tati neosiakelu ngillatuwe ruka mew\n(Marku 11.15-19; Luka 19.45-48; Juan 2.13-22)\n12Jesus konpuy tati ngillatuwe ruka mew, fey wemünentupufi tiye mew kom tati fendemekelu ka tati ngillakamekelu.+ Ütrüfrulpañmafi tañi mesa tati trafkintulelkefilu pülata tati pu che, ka femngechi ütrüfrulpañmafi tañi wangku tati fendekelu palluma 13ka feypifi:\n—Tati Wirin Chillka mew wirikonküley:\n‘Iñche tañi ruka ngillatuwe ruka pingey’,\nwelu eymün nietufimün weñefe ñi ruka reke.+\n14Fülkonpay engün ta Jesus mew tati ngillatuwe ruka püle tati pu trawma ka tati pu küntro, fey kisu tremolyetufi. 15Welu tati pu longkolelu ti pu saserdote mew ka ti pu kimeltukelu tati ley dungu pefilu engün ti afmanngechi dungu ñi femel ta Jesus, ka allkülu engün ti pichikeche ñi wirarkülen tati ngillatuwe ruka ñi lepün mew fey ta famngechi: “¡Püramyengepe tati longko ülmen David mew tripachi dullin Yomelche!”, rume lladküy engün. 16Feymew feypifi engün ta Jesus:\n—¿Allküymi am tañi feypimeken tüfachi pichikeche?\nFey llowdungueyew ta Jesus:\n—May, allküñmafiñ. Welu ¿adümlafimün anta eymün tati wirikonkülechi dungu ta Wirin Chillka mew? Fey feypiley:\n‘Ayüwimi tami püramyeaetew tati pu pichikeche ka tati pu llusu pichikeche.’+\n17Feymew elkünutufi ti pu che, ka tripatuy ti waria mew, fey amuy ta Betania. Tüfey mew umañtupuy kiñe pun.\n(Marku 11.12-14, 20-24)\n18Fey ka antü mew puliwen, konküleputulu ta waria mew, Jesus ngüñürkey. 19Feymew pefi kiñe igera mülelu inaltu rüpü, fey fülkontupufi, welu kiñe fün no rume peñmalafi, re tapül müten. Feymew feypifi tati igera:\n—¡Chumkawnorume ta wülwelayaymi ta fün!\nFeychi lelen mew müten choñfünagi tati igera, fey angküy. 20Fey tati pu disipulu, pefilu engün am ti igera ñi angkülewen, afmatulewey ka ramtuy engün:\n—¿Chumngechi am fente müchay angküy tati igera?\n21Fey Jesus ta llowdungufi ñi pu disipulu:\n—Rüf dungu feypiwayiñ nielmün ta mupiltun, ka femngechi epu rakiduamkülenolmün, fey tüfachi dungu müten ta pepi femlayaymün iñche tañi femfiel tati igera. Eymün ta feypifilmün ta tüfachi wingkul: ‘Kiñe püle tripange ta tüfa mew ka ütrüfkonpunge ta lafken mew’, fey femngechi femay. 22Itrokom tami eluen piel ta ngillatun mew feyentulelmün, llowaymün ―pi.\n(Marku 11.27-33; Luka 20.1-8)\n23Dew rupalu kom tüfachi dungu, Jesus konpuy ti ngillatuwe ruka ñi lepün mew. Fey mülepulu tüfey mew ka kimeltumekelu, fülkontupueyew tati pu longkolelu ti pu saserdote mew ka ti pu longkolelu tati pu judiu mew, fey ramtufi engün ta Jesus:\n—¿Iney am werküeymew tami femael tüfachi dungu? ¿Iney anta elueymew ta tüfachi pepiluwün?\n24Jesus llowdungueyew feypilen mew:\n—Iñche ka ramtuwayiñ kiñe dungu. Fey küme llowdungulelmuli, iñche ta ka feypiwayiñ iney ñi werküetew tañi femael iñche tüfachi dungu. 25Juan tañi fawtisacheael, ¿iney am werküeyew? ¿Ngünechen pemay, kam tati pu che?\nFeymew kisu engün welukonkechi nütramkawi, feypilen mew: “ ‘Ngünechen werküeyew’, piliyiñ, feypiaeiñmew: ‘¿Chumngelu anta feyentulafimün?’ piay. 26Ka pepi feypilayaiñ rume ti pu wentru ñi werküetew, fey kuñiwünngelu am tati pu che kom feyentulelu engün am Juan tañi wewpiken Ngünechen ñi dungu.” 27Feymew llowdungufi engün ta Jesus:\n—Kimlaiñ iney tami werküetew.\nFeymew Jesus llowdunguy:\n—Iñche ka feypiwlayayiñ iney tañi werküetew tañi femael tüfachi dungu.\nTati epu fotüm mew adkünuelchi dungu\n28Feymew Jesus ta ramtufi tati pu longkolelu:\n—¿Chem piafuymün kay eymün tüfachi dungu mew? Kiñe wentru nierkey epu fotüm, fey feypifi kiñe ñi fotüm: ‘Fotüm, amunge tami küdawael iñche tañi ofadentu mew.’ 29Welu tañi fotüm llowdungueyew: ‘¡Küpa amulan!’ Welu rakiduamlu wüla, fey amuy ñi küdawael. 30Feymew müten tati ngen fotüm ka legtudungufi ta kangelu, fey ka femngechi werküfi ñi küdawmeael tañi ofadentu mew. Fey tüfa llowdunguy: ‘Felepe tatey, chachay, iñche ta amuan.’ Welu amulay. 31¿Fey chuchi anta tüfachi epu fotüm femi tañi chaw tañi werküetewchi dungu?\n—Tati wünelu mew werküel ―pi ñi llowdungun engün.\nFey Jesus ta feypifi tati pu longkolelu:\n—Rüf dungu feypiwayiñ tati pu kofrakelu impuestu Romangealu, ka tati pu küri domo, tañi feyentun mew ta wünelu mew konpuay engün ta Ngünechen ñi ülmen mülewe mew, 32Juan tati Fawtisachefe am küme kimeltupaetew chumngechi mongen tañi nieael ta che tüfachi mapu mew. Eymün feyentulafimün, welu ta tüfeychi pu kofrakelu ta impuestu ka tati pu küri domo, fey engün feyentufi Juan ñi wewpielchi dungu. Welu eymün, allküfuymün rume kom tüfachi dungu, wiñorakiduamtulaymün tamün feyentuafiel.\n(Marku 12.1-12; Luka 20.9-19)\n33“Allkütumün ka kiñe adkünu dungu: tati kiñe ngen ruka anümi ta kiñe ofadentu ka malalmafi. Pepikay kiñe mülewe chew tañi dewmayam ta pulku ka dewmay kiñe alüpürachi ruka kom püle tañi puwkintunieam ñi ofadentu. Feymew müten amediakünulelfi ñi mapu kiñeke pu küdawfe, fey kisu amuy kañpüle. 34Fey akulu ti kosecha antüngen, werküy kiñeke tañi pu küdawfe ñi llowmeael engün tati pu küdawfe mew tañi koneltuleelchi fün ofad.\n35“Welu tati pu küdawfe nüfi engün tati pu kona. Kiñe wülelkafi engün ka kiñe langümfi engün, fey kangelu ütrüftukafi engün kura mew. 36Fey tati ngen ofadentu ka werküy doy alün küdawfe tati wünelu mew ñi werküel, welu tati pu küdawfe ka femngechi wesa llowfi engün chumngechi ñi wesa llowfiel ta kakelu.\n37“Feymew ka werküy kisu tañi fotüm, rakiduamkülen: ‘Yamüñmayaenew tañi fotüm engün tati’ pirkey. 38Welu peñmaetew tañi fotüm, tati pu küdawfe welukonkechi feypiwi engün: ‘Fey tüfa tati ngenngetualu. Langümfiyiñ, fey kom müntuñmayafiyiñ tañi ngenngeafel mew.’ 39Feymew nüfi engün, ka nentufi wekuntu tati ofadentu mew, fey langümfi engün.\n40“Fey tüfa, küpale tati ngenngelu tati ofadentu mew, ¿chumngepayalu ti wesake küdawfe trokifimün kay?”\n—Langümafi tati wesake che fey tañi pichi kutranduamyenofiel rume, fey arendaltuafi tañi mapu kakelu pu küdawfe tañi eluaetew tañi koneltuleelchi fün ofad puwle tañi kosechangeael.\n42Feymew Jesus feypifi ti pu che:\n—¿Kimlaymün am ñi feypilen tati Wirin Chillka? Feypiley:\n‘Tati pu dewmakelu ruka tañi illamelchi kura, fey tüfa ta dullin kurangetuy.\nÑidol tañi femkünuel ta tüfa, fey ta afmatuleiñ.’+\n43Feymew ta feypiwayiñ eymün ta müntuñmangetuaymün kom pepiluwün Ngünechen tamün elufetew, fey elungeay kangelu che tati ayülu ñi küme llowael Ngünechen ñi longko ülmenngen. 44Fey iney rume trananagpuwle tüfachi küme kura mew, watrokaleweay, welu tüfachi kura trananagle iney rume ñi wente mew, fey rüngüleweay.+\n45Tati pu longkolelu ti pu saserdote mew ka tati pu farisew, allküñmafilu engün Jesus tañi femngechi feypin, küme inaduami engün tañi nütramyemekengen kisu engün tati adkünu dungu mew. 46Pürüm ayüfuy engün tañi püresuafiel, welu llükaniefi engün tati pu che, tüfa engün am kiñe fütra pelon wentru trokiniefilu ta Jesus.


Norümngeliyiñ ngüneduamaiñ Jewba ñi piwkeyen | Ñi chillkatungeal\nPAPELTUAFUYMI acholi aucano batak (simalungun) batako karo batako toba baulé biak bislama camboyano chin haka chokue chopi chuabo chuukés criollo de las seychelles criollo mauriciano dayaco engayú dehu endáu galés gitonga groenlandés hmong (blanco) iban ibinda inglés javanés kachin kayin sgaw kazajo kazajo (alfabeto árabe) kikongo kimbundu kisi krío lao lhukonzo lomue macua maltés mapudungun mizo navajo nias niueano nyaneka nyungwe quechua ayacuchano quechua cuzqueño quichua de Chimborazo quichua de Imbabura rarotongués romaní de Macedonia (alfabeto cirílico) romaní de macedonia romaní del sur de Grecia runyankore rutoro sanguir saramacano sena sundanés tahitiano uigur (alfabeto cirílico) umbundú urdu uruund wallisiano wayuunaiki xitshwa ñemba\n“Ñidol am ngülamtudungukefilu tüfeychi pu che kisu tañi piwkeyenieel” (EBREW 12:6).\nÜLKANTUN: 123 KA 86\nSebna ñi rupan, ¿chem kimeltukeeiñmu Jewba ñi norümcheken mu?\nNorümcheliyiñ, ¿chumngechi inayentuafuiñ ta Jewba ka Jesus?\nTaiñ norümngeel, ¿chem mu pepikakeeiñmew?\n1. Biblia, ¿chem feypi pu che ñi norümngeel mu?\nFEYPINGEFULMI kiñe che ñi norümngeel, ¿chem rakiduamafuymi? “Kastigangey” piafuymi chi. Welu Biblia pengeli taiñ norümngeel kümelkayaeiñmew ka kelluafeiñmew taiñ nieal kimün, piwkeyen ka mongen (Proverbios 1:2-7; 4:11-13). Tüfa rüfngey, taiñ norümtuetew am Jewba pengelkey tunte taiñ piwkeyeetew ka ñi rume ayükeel taiñ nieal afnoachi mongen (Ebrew 12:6). Kiñeke mu ñi norümafiel kiñe che Jewba kastigafi, welu turpu yom amulkelay ka awükakelafi. Feymu norümngele kiñe che, tüfa rakiduamelafeiñmew ñi kimeltungeel, kiñe chaw reke kimeltukefilu ñi sakin fotüm.\n2, 3. Ñi küme norümngeal kiñe che, ¿feypiafuiñ ñi re kastigangeal müten? ¿Chumngelu (chemu)? (Inaduamnge ti adentun ellaka mu mülelu).\n2 Rakiduamnge tüfachi nütram mu: kiñe pichi wentru Juanito pingelu mekey ñi pelotatun ponwi ruka mu. Tañi ñuke feypieyew: “Juanito pelotatukilnge ruka mu, eymi kimnieymi tati, trafolafuymi kiñe chem”. Welu Juanito allkütulafi ñi ñuke ka fentekünulay. Fey ti pelota topafi kiñe metawe ka trafolfi. Feymu, ¿chumi Juanito ñi ñuke tañi norümtuafiel? Kimeltulelfi chumngelu ñi wedalkan tañi femün. Kidu ayükefuy Juanito ñi kimtukual fente ñi kümelkakeetew allkütufiel tañi chaw ka ñuke, ka ñi duamfalngeel ka pepilfalngeel kom ñi feypietew engu tañi femal ka femnoal. Juanito ñi küme kimal tüfa, tañi ñuke müntuñmaeyew ti pelota kiñeke antü ñi kastigayafiel. Tüfa weñangküleyew, welu femngechi kimürpuay ñi wedalkayafetew allkütunofiel ñi chaw ka ñuke.\n3 Poyekefilu am iñchiñ ta Jewba, konkeiñ kidu “tañi pu reñma mew” (1 Timotew 3:15). Taiñ Chaw Jewba ngen-ngey ñi feypial chem ñi kümen ka ñi kümenon, ka allkütunofiliyiñ, ngen-ngey taiñ norümtuaetew. Kafey wedalkaeliyiñmu taiñ welulkan, tüfa kelluaeiñmew taiñ kimtukual fente ñi falin-ngen allkütuafiel ta Chaw Ngünechen, femngechi ka norümkeeiñmew kidu piwkeyen mu (Galata 6:7). Jewba müna piwkeyenieeiñmew ka pikelay taiñ kutrankawal (1 Pedro 5:6, 7).\n4. 1) Jewba, ¿chumngechi ayükey taiñ pepikayafiel ta kakelu? 2) ¿Chem inaduamaiñ tüfachi chillkatun mu?\n4 Biblia ñi feypin mew norümfiliyiñ kiñe yall kam kiñe chillkatukelu Biblia, fey kelluafiyiñ ñi inanierpuafiel ta Jesus. Biblia mew kimeltukefiyiñ tati pu chillkatukelu chem ñi kümen ka kellukefiyiñ ñi adümafiel ka feyentuafiel kom taiñ werküetew Jesus (Matew 28:19, 20; 2 Timotew 3:16). Femngechi ayükey Jewba ñi pepikangeal engün, fey ka kelluafuyngün ta kakelu ñi inayafiel ta Jesus (papeltunge Tito 2:11, 12, 14). Biblia feypi: “Petu üngümkülelu iñchiñ ti ayüwün-ngechi maneluwün ka ñi afmatu kimfaluwal taiñ fütra Chaw Ngünechen ka Kristo Jesus taiñ montulkeetew” (Tito 2:13, TNM). Fewla inaduamaiñ küla falin ramtun: 1) taiñ norümtuetew Jewba, ¿chumngechi pengelkey fente taiñ piwkeyeetew? 2) ¿Chem kimeltuafeiñmew ñi femün kiñeke che Chaw Dios tañi norümtufiel? 3) ¿Chumngechi inayentuafuiñ Jewba ka Jesus ñi norümcheken?\nJEWBA NORÜMKEEIÑMEW PIWKEYEN MU\n5. Taiñ norümtuetew Jewba, ¿chumngechi pengelkey taiñ piwkeyeetew?\n5 Jewba piwkeyenieeiñmu, feymu norümkeeiñmew, kimeltukeeiñmew ka pepikakeeiñmew. Kidu ayüley taiñ weniyeafiel ka taiñ rumel mongeleal (1 Juan 4:16). Turpu weda pikelaeiñmew ka rakiduamelkelaeiñmew taiñ falin-ngenon (Proverbios 12:18). Welu may Jewba adkintukeeiñmew taiñ küme chumngen ka elukeeiñmew dullial (ngümintol) taiñ chumal. Kiñeke mu, norümkeeiñmew ti Biblia, taiñ fillke papil, taiñ chaw, ñuke kam pu longkolelu trawünche mu. Rupan mu tüfa, ¿ngüneduamkeymi tami piwkeyenieetew Jewba? Kafey pu longkolelu piwkeyen mu ka ñochi duam mew norümtuafeiñmew, ngüneduamnoliyiñ rume taiñ weda femün. Femlu engün tüfa, inayentukefingün Jewba taiñ piwkeyeetew (Galata 6:1).\n6. Norümngelu kiñe che, ¿chumngechi tüfa pengelkey Jewba ñi piwkeyen, niewenole elfal küdaw kam wemünentungele rume?\n6 Ñi norümngeal kiñe che, kiñeke mu re ngülamtungekelay müten. Weda kulpale, niewelayafuy elfal küdaw trawünche mu. Welu femngechi Jewba pengelkey ñi piwkeyefiel. ¿Chumngelu? Tüfa kelluafeyew ñi ngüneduamal fente ñi falin-ngen doy chillkatuafiel Biblia, rakiduamal tañi papeltufiel mu ka doy ngillatual, femngechi ñi doy küme weniyeafiel ta Jewba (Salmo 19:7). Rupale ta antü, wiño llowtuafuy ti elfal küdaw ñi niekefel. Kafey ti che wemünentungeafuy, welu femün mu tüfa, Jewba kuydakefi tañi pu che pu kulpakelu mew, femngechi pengelkey ñi piwkeyefiel (1 Korintio 5:6, 7, 11). Jewba rumel norngey ñi norümkefiel ti che, feymu ti wemünentungelu kimtukuafuy fente ñi wedalkan ka wiñorakiduamtuafuy (Hecho 3:19).\nJEWBA NORÜMKEEIÑMEW TAIÑ KÜMELKALEAL\n7. ¿Iney am Sebna ka chumngechi chengetuy?\n7 Taiñ kimal fente falin-ngen taiñ norümngeken, inaduamaiñ ñi rupan epu che Jewba ñi norümfiel. Kiñe tüfa ta Sebna, kidu israelchengefuy ka küdawkefuy ti longko ülmen Esekias ñi antü mu. Fey wüla inaduamaiñ Graham ñi rupan, famülke mew mülelu. Sebna adniekefuy ti longko ülmen Esekias ñi ruka, feymu rume falin chengefuy inalelu Esekias mu (Isaías 22:15). Welu Sebna mallma piwkengetuy ka ayükefuy pu che ñi sakiaetew. Feymu dewmay kiñe ülmen eltun kidu ngealu, ka miyawkefuy ülmenke kareta mu (Isaías 22:16-18).\nÑom chengeliyiñ ñi küme elkünutual taiñ chumngen, Chaw Ngünechen kümelkayaeiñmu. (Inaduamnge parrafo 8-10).\n8. Jewba, ¿chumngechi norümtufi ta Sebna? ¿Chumngelu feypiafuiñ ñi kelluetew ta Sebna tañi norümngeel?\n8 Sebna ayükefuy ñi sakingeal, feymu Jewba müntuñmaeyew ñi küdaw, welu elufi ta Eliakim (Isaías 22:19-21). Tüfa rupay ti longko ülmen Senakerib küpa weychafilu ta Jerusalen. Senakerib werküy kiñeke ülmen soltaw ka fentren weychafe ñi llükalkayafiel pu judiu ka ti longko ülmen Esekias ñi wültukual ti waria weychanon mu (2 Reyes 18:17-25). Feychi mu Esekias werküfi ta Eliakim ka epu wentru ñi trafiemeafiel tati ülmenke soltaw, kiñe tüfa ta Sebna, fewla sekretariongelu. Tüfa rakiduamelafeiñmew Sebna ñi lladkünon tañi norümngeel mu, welu may ñi ñom chengetun, eluwlu am tañi llowal kiñe küdaw fente falin-ngenolu ñi niekefelchi küdaw reke. Feymu inaduamaiñ küla falin dungu taiñ kimeltukeetew Sebna ñi rupan.\n9-11. 1) ¿Chem falinke dungu kimeltukeeiñmu Sebna ñi rupan? 2) Jewba ñi femkefiel ta Sebna, ¿chumngechi duamelkeeymu?\n9 Wünen dungu: Sebna ñi müntuñmangeel tañi küdaw, rakiduamelkeeiñmew Biblia ñi feypiel: “Tati re kisutu mallmawkülelu, yewelkangeay” (Luka 14:11). Nieliyiñ falinke küdaw ti trawünche mu, kakelu peñi ka lamngen sakiafeiñmew. Rupale tüfa, ¿amuleay taiñ ñom chengen? ¿Longkontukuaiñ Jewba taiñ eluetew kom taiñ adümuwün ka chem küme dungu taiñ nieel? (1 Korintio 4:7). Feymu ti apostol Pablo feypieiñmu: “Tamün kisutu mallmawkülenoael tamün rakiduam mew. Tamün femafel, feley tamün nieael küme rakiduam küme tüngduam mew” (Romanu 12:3).\n10 Epungechi dungu: Jewba yiwiñmakünulay ñi dungu tañi norümtuafiel ta Sebna, feymu feypiafuiñ kidu ñi maneluwken tañi ñom chengetual (Proverbios 3:11, 12). Tüfa müna kelluafeiñmew niewenoliyiñ sakinke küdaw ti trawünche mu. Ngelay taiñ lladküal, doy may amulepe taiñ küdawülkefiel ta Jewba kom piwke mu ka rakiduamtukuaiñ Jewba taiñ norümkeetew fente taiñ piwkeyekeetew. Longkontukuaiñ Jewba ñi kümelkayafiel tati pu ñom piwkengelu (papeltunge 1 Pedro 5:6, 7). Ñom piwkengeliyiñ ka pepilfalngeliyiñ, Jewba norümtuaeiñmew piwkeyen mu, femngechi küme elkünutuaeiñmew taiñ chumngen.\n11 Külangechi dungu: Jewba ñi femün tañi norümtuafiel ta Sebna kimeltukeeiñmew kidu ñi üdekeel ti kulpan, welu ñi piwkeyeniefiel tati che kulpalu rume. Kafey kimeltukeeiñmu Chaw Dios ñi ngüneduamkeel pu che ñi küme chumngen. Feymu eymün pu chaw ka longkolelu, ¿inayentuafimün ta Jewba ñi norümcheken mu? (Juda 22, 23).\n12-14. 1) ¿Chumkey kiñeke che norümngelu? 2) Biblia, ¿chumngechi kellufi ta kiñe peñi ñi küme elkünutual ñi chumngen? ¿Chum tripay tüfa?\n12 Kiñeke peñi kam lamngen norümngelu, müna lladkükeyngün, feymu püntütripakeyngün Jewba mu ka ti trawünche mew, ¡müna weda! (Ebrew 3:12, 13). Welu, ¿chumlayafuiñ taiñ kelluafiel? Inaduamaiñ ñi rupan Graham, kidu wemünentungey trawünche mu ka rupachi antü mu llowngetuy, welu wiñotulu wüla fentekünuy ñi amuldungun ka ñi trawüluwün. Kiñe longkolelu weniyerpueyew, feymu rupachi tripantu mu Graham feypifi ñi trür chillkatual Biblia.\n13 Ti longkolelu feypi: “Graham mallma chengefuy. Dunguyekefuy tati pu longkolelu ñi feypietew tañi wemünentungeal. Feymu kiñeke antü mu ngüneduamiyu Biblia ñi feypin mallmawün mu ka ñi weda tripaken tüfa. Fey Graham leliwi reke Biblia mew, tüfa kiñe espejo reke felelu am, fey ngüneduamlu ñi chumngechi chengen, ¡müna weda duamnagi! ¡Afmatufali fente ñi puwün tañi piwke mu tüfa! Kimtukuy ñi mallmachengen, tüfa kiñe mamüll reke tañi nge mu, fey pepi pelelkelaeyew kidu tañi wedalkan, weda rakiduamakefilu am ta kakelu. Feymu pürüm yafüluwi ñi küme elkünutual tañi chumngen. Eluwi ñi trawüluwal, küme chillkatuafiel Biblia ka fill antü ngillatual. Fey adniefi tañi reñma ñi küme weniyeafiel ta Jewba, feymu müna ayüwi tañi domo ka tañi pu ñawe” (Luka 6:41, 42; Santiaw 1:23-25).\n14 Ti longkolelu ka feypi: “Kiñe antü Graham feypienew: ‘Fentren tripantu yeniefun iñche ñi kimfiel ta Jewba, ka wünelerpun kütu amuldungun mu. Welu fewlake ta feypiafun ñi rüf piwkeyefiel ta Jewba’. Ñi feypin tüfa müna pürapapiwkelenew”. Pichi rupalu, Graham elfalkünungey ñi rulpayal mikrofono trawün mu ka müna ayüwülkeeyew tüfachi küdaw. Ti longkolelu ka feypi: “Graham ñi rupan kimeltuenew tüfa: kiñe che illamuwle Jewba mu ka eluwle ñi norümtuetew, lloway fentren kümelkan”.\nTAIÑ KÜME NORÜMCHEAL INAYENTUAFIYIÑ TA JEWBA KA JESUS\n15. Tami doy küme norümcheal, ¿chem duamfalngey tami femal?\n15 Taiñ küme kimeltucheal, wüne duamfalngey taiñ eluwal ñi kimeltungeal (1 Timotew 4:15, 16). Ka femngechi Jewba eluelmu tami norümcheal, wüne duamfalngey tami ñom chengeal ka eluwal tami adnieaetew Jewba. Fey kake che ngüneduamle tami ñom chengen, yamnieaeymu ka eluwayngün tami ngülamtuafiel. Jesus inayentufali tüfachi dungu mu.\n16. Jesus ñi kimeltucheken ka norümcheken ¿chem kimeltukeeiñmu?\n16 Jesus rumel allkütukefuy ñi Chaw, küdawngefule rume (Matew 26:39). Feypikefuy tañi kimün ka tañi kimeltun ñi küpan Jewba mew (Juan 5:19, 30). Jesus femkefuy tañi Chaw ñi ayükeel ka ñom piwkengefuy, fey kimeltuchekelu kutranpiwkeyechekefuy, feymu pu che küpa fülkontukefeyew (papeltunge Luka 4:22). Jesus piwkeyen mu entukefuy ñi feypin, feymu yafültukukefuy pu weñangkülelu ka pu ngañwadkülelu (Matew 12:20). Tañi pu apostol notukawlu iney müngell ñi longkoleal, Jesus lladkütulafi engün, welu may piwkeyen mu norümtufi (Marku 9:33-37; Luka 22:24-27).\n17. Pu longkolelu tañi küme kuydayafiel ti trawünche, ¿chumngechi chengeayngün?\n17 Tati pu longkolelu ñi norümcheal chumngechi ñi feypin ta Biblia, müna falin-ngey ñi inayentuafiel engün ta Jesus. Femngechi pengelayngün ñi eluwkülen tañi adnieaetew Jewba ka Jesus. Ti apostol Pedro wirintukuy: “Kamañniefimün ta Ngünechen tañi pu che ufisa reke felelu, fey elungeymün tamün kuydayafiel. Kom femaymün nor küme rakiduam mew, chumngechi ñi ayünieel ta Ngünechen, tamün aporiangen mew no ka pülata tañi duam no rume, welu amulniemün tamün küdaw küme duamkechi. Ngelay tamün ngenkawael tamün kuydayafiel tati trokiñche, welu may tamün eluwküleael kisu engün tañi inakintuael ta eymün mew” (1 Pedro 5:2-4). Feley llemay, pu longkolelu ayüwün mu eluwle ñi ngünenieaetew Chaw Ngünechen ka Jesus, fey kümelkaleayngün ka kümelkayafingün pu peñi ka lamngen ñi elfalelngeel (Isaías 32:1, 2, 17, 18).\n18. 1) Jewba, ¿chem elfalkünulelfi tati pu chaw ka ñuke? 2) Pu chaw ñi femal tañi elfalkünulelngeel, ¿chumngechi kelluaeyew Jewba?\n18 ¿Ka duamfalngey ñi norümngeal pu reñma? Ngüneduamnge chem ñi feypifiel Jewba tati pu ngen reñma: “Wesa dungukelayaymün tamün pu fotüm kam ñawe, welu küme tremümafimün ka kimeltuafimün ñi poyeafiel ta Ñidol” (Efesio 6:4). ¿Falin-ngey femal tüfa? Rakiduamnge ñi feypin Proverbios 19:18: “Petu pepilfalngele, norümtufinge tami yall, fey tami kulpakon-noal kidu ñi lan mu”. Feley llemay, Jewba elfalkünufi tati pu chaw ka ñuke ñi norümtuafiel tañi pu yall. Femnole engün, Jewba feypintukuafi engün ñi entudungual tañi femün mu (1 Samuel 3:12-14). Welu kidulelayngün, Chaw Jewba eluaeyew kimün ka newentukuaeyew, ngillatufile engün ka eluwle ñi adnieaetew ti Biblia ka Chaw Ngünechen ñi newen (papeltunge Santiaw 1:5).\nPEPIKANGEKEIÑ TAIÑ KÜME FELEAL RUMEL MU\n19, 20. 1) Eluwliyiñ taiñ norümtuaetew Jewba, ¿chem kümelkan llowaiñ? 2) ¿Chem inaduamaiñ küpalechi chillkatun mu?\n19 Eluwliyiñ taiñ norümtuaetew Jewba, ka norümcheliyiñ chumngechi ñi femken Chaw Dios ka Jesus, fey llowaiñ fentren kümelkan. Taiñ pu che ka trawünche kümelkaleay. Ka welukentu piwkeyewaiñ, falintuwaiñ ka kuñiwtukuwaiñ. Tüfa pengelay tunte taiñ ayüwküleal ka küme feleal küpalechi antü mu (Salmo 72:7). Feychi mu kiñe fütra familia reke feleaiñ, kiñewküleaiñ ka kümelkaleaiñ taiñ ngüneytuaetew Chaw Jewba, feymu taiñ norümkeetew Jewba famülke mu pepikakeeiñmew taiñ femngechi feleal küpalechi antü mu. Biblia feypi: “Wedalkalayayngün, ka chem weda dungu no rume femlayayngün iñche tañi fütra wingkul mew; rüfkünu llemay, tati Mapu apoleay Jewba ñi kimün mew chumngechi tati ko takukey ti lafken” (Isaías 11:9). Longkontukunieliyiñ tüfa, turpu ngoymalayaiñ chumngelu taiñ norümkeetew Jewba: fente taiñ piwkeyeetew.\n20 Weñangkülafeiñmew taiñ norümngeel, welu müley kiñe dungu doy weñangkün-ngelu, feymu küpalechi chillkatun mu inaduamaiñ chumngechi montuluwal feychi dungu mew. Kafey doy kimürpuaiñ ti reñma ka ti trawünche ñi norümngeken, ka chumngechi taiñ kidutu norümuwal kam kim ngüneniewal.\nTaiñ norümkeetew Jewba, kidu pepikakeeiñmew ka kimeltukeeiñmew. Welu turpu awükakelaeiñmew, welu may kimchengey ka piwkeyechefengey taiñ norümtuaetew. Taiñ küme Chaw Jewba pengelelkeeiñmu chem duamfalngey taiñ küme elkünutual taiñ chumngen, ka kimeltukeeiñmu chumngechi taiñ femal tüfa.


Romanu 8 ARNNT - Fey ta famngechi, tati pu che - Bible Search\nRomanu 7 Romanu 9\nÑi mongeleael Ngünechen tañi Lif Küme Püllü mew\n1Fey ta famngechi, tati pu che kiñewkülelu Cristo Jesus mew, kondenalelay, tati femkenolu tati yafkafe che ñi ayütukeelchi dungu, welu may femkelu tati Lif Küme Püllü ñi ayükeelchi dungu.+ 2Tati Lif Küme Püllü tañi pepiluwün am wülkelu mongen ta Cristo Jesus mew, montuleiñmew tati yafkan tañi pepiluwün mew ka tati lan dungu mew. 3Moyse tañi ley dungu pepi wiñoduamel-lafi ta che tañi yafkan mew, welu Ngünechen werküy kisu tañi Fotüm kiñe yafkafe che reke tañi chalintukuafiel ñi langümngeael femngechi tañi wiñoduamafiel ta che ñi yafkan mew. Fey famngechi tañi kondenangeael ti yafkan mülelu tati yafkafe che mew. 4Femngechi femi ta Ngünechen tañi pepi mupituael itrokom iñchiñ mew chumngechi tañi werkülen tati ley dungu, fey iñchiñ ta mongelewelaiñ tati yafkafe che tañi wimtun dungu mew, welu may chumngechi ñi ayülen tati Lif Küme Püllü.\n5Tati pu che inanielu tati yafkafe che tañi wimtun dungu, rakiduamkülekey engün tüfachi mapu tuwünngechi wesake illutun dungu mew müten, welu tati mongelelu chumngechi tañi ayüken ka ñi feypilen tati Lif Küme Püllü, rakiduamkülekey engün tati Küme Püllü tañi ayütukeelchi dungu mew. 6Fey rakiduamyengeyüm yafkafe che ñi illutukeelchi wesake dungu mew, fey yekefi ta che ta lan dungu mew, welu rakiduamyengeyüm tati Lif Küme Püllü tañi ayütukeelchi dungu mew, yekefi ta che mongen mew ka küme tüngün mew. 7Welu tati pu che rakiduamyeniefilu tati re wesake illutun dungu, fey kayñeyefi ta Ngünechen, pikenolu engün am ka pepi müngeltukelafi rume ta Moyse ñi ley dungu. 8Feymew tati pu che ngünenieetew tati wesake illutun, tutekelafi engün ta Ngünechen.\n9Welu eymün ngünenielaeymünmew tati yafkafe che ñi illutukeelchi wesake wimtun, welu may, ti Lif Küme Püllü ñi ayükeel. Rüf mew mülele Ngünechen ñi Lif Küme Püllü ta eymün mew, kisu ngünenieeymünmew. Fey tati nienolu Cristo tañi Lif Küme Püllü, konpalelay ta Cristo mew. 10Welu Cristo ta mülele eymün mew, tamün piwke ta mongeley, Ngünechen am montuletew ta eymün yafkan mew, tunte tati kuerpu felele rume tañi layael tati yafkan tañi duam. 11Fey Ngünechen ñi Lif Küme Püllü, tati wiñomongeltufilu ta Cristo, mülele ta eymün mew, fey kisu, wiñomongeltufilu ta Cristo, elutuaeymünmew we mongen tamün afaelchi kuerpu mew, Ngünechen tañi Lif Küme Püllü am mülelu ta eymün mew.\n12Feymew llemay, pu peñi ka lamngen, iñchiñ müley taiñ mongeleael chumngechi ayükey Ngünechen tañi Lif Küme Püllü. Fey ngelay taiñ mongeleael chumngechi mongen ayükey ñi nieael tati yafkafe pu che. 13Fey mongelelmün ta eymün chumngechi ayükey tati yafkafe pu che, layaymün, welu tati Lif Küme Püllü ñi pepiluwün mew langümfilmün reke tati yafkafe che ñi wesake illutun, nieaymün ta mongen.\n14Kom tati ngünenieetew Ngünechen tañi Lif Küme Püllü, fey engün ta Ngünechen ñi yallngetuy. 15Fey eymün ta llowlaymün kiñe püllü püresukona reke tamün nieaetew femngechi tamün wiñome llükaletuael, welu may llowimün tati Lif Küme Püllü Ngünechen tamün nietuaetew kisu ñi yall reke. Fey tüfachi Lif Küme Püllü mew llellipukefiyiñ ta Ngünechen, feypilen mew: “¡Iñche ñi Chaw!” 16Ka femngechi tüfachi Lif Küme Püllü kimelmakeeiñmew taiñ püllü rüf mew Ngünechen taiñ nietuetew kisu ñi yall reke. 17Fey kisu am yallyetuetew ta iñchiñ, feymew ka femngechi koneltuleiñ Ngünechen tañi tukulpakünulelfielchi dungu ta Cristo mew, fey koneltuaiñ kutrankawliyiñ rume ta Cristo iñchiñ, fey kangelu mongen mew taiñ mületuael kisu iñchiñ, Cristo ñi fütra küme pepiluwün mew.\nNietuay fütra küme felen tati yall reke nietuael\n18Küme kimnien ti kutrankawün mülelu ta tüfachi mapu mew chem pifal-lay rume trürümngele tati fütra püramyefal pepiluwün taiñ peael ta amulerpuachi tripantu mew. 19Kom dewmaelchi chemkün ka tati nielu mongen üngümküley rume ngenoafeluwün mew tañi peafiel feychi antü ta Ngünechen ñi pu yall ñi peael tüfachi fütra püramyefal pepiluwün. 20Kom tati dewmael elngey tañi aftuael, kisu ngünewün ta felelay, welu may tañi femngechi adkünungen mew. Fey üngümküley 21tañi lifrenentungetuael kiñe püresu reke tati wesa felen mew, tañi llowngeael tati fütra küme felen ñi nietuael ta Ngünechen tañi pu yall.\n22Kimnieiñ ta fantepu mew itrofill chemkün nielu mongen ta etüngküley ka kutrankawküley kiñe püñeñachi domo reke. 23Kisu engün müten ta kutrankawkülelay, iñchiñ ka femngechi feleiñ, iñchiñ am wüne elungelu tati Lif Küme Püllü femngechi taiñ llowael küme felen. Rume kutrankawküleiñ ka üngümnieiñ tati antü taiñ llowngeael Ngünechen ñi pu yall reke, femngechi ta Ngünechen lifrekünuñmatuaeiñmew taiñ kuerpu. 24Fey ta dew montulngeiñ, welu feley taiñ maneluwküleael. Fey dew llowliyiñ taiñ üngümkeel, doy maneluwkülewelaiñ, fey tati dew llowel ngelay ñi üngümngeael. 25Welu petu llownoliyiñ taiñ üngümnieel, feley taiñ manelnieafiel ta Ngünechen ñi mupituael tañi eldungukünuel.\n26Ka femngechi, maneluwküleiñ tati Lif Küme Püllü taiñ kellukeetew taiñ pepilkenoelchi dungu mew, kim llellipunolu am iñchiñ chumngechi taiñ doy küme ngillatuafel. Welu kisu tati Lif Küme Püllü etüngün mew reke llellipukefi ta Ngünechen iñchiñ mew, fey tüfachi dungu ta pepi feypingelayafuy ta dungun mew. 27Fey Ngünechen, tati ngüneduamkefilu ta kom piwke, kimniey chem dungu ñi ayünieel tati Lif Küme Püllü, tati Lif Küme Püllü am llellipukelu Ngünechen ñi ayükeelchi dungu tañi pu ngenngeelchi pu che mew.\n28Kimnieiñ Ngünechen tañi pepikanien kom dungu tañi kümelkayafiel tüfeychi pu che tañi piwkeyekeetew ka ñi poyekeetew, tüfeychi pu che tañi mütrümyeel chumngechi kisu tañi adkünufiel. 29Tüfeychi pu che ta Ngünechen wünelu mew ñi dulliel, llituka mew müten dullifi kisu engün ñi nieael küme mongen Cristo reke, femngechi kisu tañi Fotüm ñi wünenküleael itrokom che mew. 30Fey Ngünechen tañi wüne dulliyeel llituka mew, ka femngechi mütrümfi ñi mangelafiel, fey ñi lifrekünutuafiel ta yafkan mew, ka adkünuy taiñ koneltuael kisu tañi fütra küme felen mew kiñentrür kisu tañi Fotüm Jesucristo iñchiñ.\n31¿Ka chem feypiaiñ am? Fey Ngünechen mülele iñchiñ mew, ¿fey iney am kayñetuaeiñmew? 32Ngünechen ta wültukuy kisu tañi kiñen Fotüm ñi layael itrokom iñchiñ mew fey ñi epu rakiduamnon rume, fey ¿chumngelu am elulayaeiñmew, kiñentrür kisu tañi Fotüm iñchiñ, itrokom küme felen? 33Ngünechen ta lifrenentukefi ta che yafkan mew, fey ¿iney anta dalluntukuafuy Ngünechen tañi dullielchi pu che? 34Cristo Jesus tati lalu, ka doyelchi may, tati wiñomongetulu ka mülelu Ngünechen tañi man kuwü püle ka llellipulelu ta iñchiñ mew, fey ¿iney anta eluway tañi kondenayafiel Ngünechen tañi dullielchi pu che? 35¿Iney anta famentuaeiñmew ta Cristo tañi piwkeyechen mew? ¿Tati kutrankawün, kam tati wesa üllüfün, kam ti üdengen, kam ti ngüñün, kam tati duamtuel ti takuwün, kam tati kuñiwünngechi dungu, kam tati lan dungu? 36Chumngechi feypiley tati Wirin Chillka:\n“Eymi tami duam rumel kayñetun mew ayütungekeiñ taiñ langümngeael.\nUfisa trokingekeiñ tati yengelu ñi langümngeael.”+\n37Welu kom tüfachi dungu mew wewtripalekeiñ Cristo tañi duam, tüfey taiñ piwkeyeetew.\n38Rüf mew maneluwkülen chem no rume taiñ famentunoaetew Ngünechen tañi piwkeyechen mew: tati lan no rume, tati mongen no rume, tati pu werken püllü no rume, tati pu pepiluwünngelu ka ti ngüneluwünngechi püllü no rume, tati fewla mülelu no rume, ka müleachi dungu no rume, 39tati fentre püralu no rume, ka tati rume alü konlu no rume, ka chem no rume Ngünechen tañi dewmael. ¡Ngelay chem rume taiñ püntünentuaetew Ngünechen tañi piwkeyechen mew, tati pengelel ta Cristo Jesus mew iñchiñ taiñ Ñidol!


Ngünechen ñi Küme Dungu Marku 10\n1 Jesus tripay ta Kapernaum waria mew, fey amuy Judea trokiñ mapu mew ka ti trokiñ mapu mülelu Jordan lewfü tañi tripawe antü ad püle. Tiye mew ka wiñome trawüluwi tati pu che, fey kisu eluwi tañi wiñome kimeltuafiel, femngechi wimtulelu am.\n2 Fey kiñeke farisew fülkonpuy ta Jesus mew femngechi tañi entuüñfilafiel engün, fey ramtufi engün:\n3 Fey Jesus llowdungueyew:\n4 Kisu engün feypi:\n5 Feymew Jesus ta feypieyew:\n—Moyse ta femngechi feypikünuy tamün rume wesa yafü piwkengen mew ta eymün. 6 Welu llituka mew kom dewmangelu, ‘Ngünechen dewmafi ta wentru ka domo.’* Genesis 1.27 LXX. 7 ‘Feymew ta wentru wichuay tañi chaw mew ka tañi ñuke mew tañi wichu amayewael ñi kure engu,† Kiñeke kuyfi wirin mew ngelay: “tañi wichu amayewael ñi kure engu”. 8 fey mür kiñe che reke ñi feleael engu.’‡ Genesis 2.24 LXX. Fey tüfa famngechi epu che reke mülewetulay engu, fey kiñe che reke müten. 9 Fey ngelay tañi wüdamentumekeafiel Ngünechen tañi trapümel.\n10 Dew müleputulu engün ta ruka mew, fey ti pu disipulu wiñome ramtufi ta Jesus fey tüfachi dungu.\n11 Fey Jesus feypieyew:\n—Tati wüdalu tañi kure fey ka domo kureyetule, ñiwaldomofengey ñi wüdafiel mew tañi wünen kure. 12 Fey tati domo kay wüdakünutule tañi füta, fey fütayetufile kangelu wentru, ka femngechi ñiwafengey.\n13 Yelelngey ta kiñeke pichikeche ta Jesus tañi fampuwülael ñi kuwü ta kisu engün mew, welu tati pu disipulu eluwi engün tañi katrütuafiel tüfey engün tati yeniefilu ti pu pichikeche.\n14 Fey Jesus, ngüneduamfilu tüfachi dungu, lladküy ka feypifi ñi pu disipulu:\n—Elufimün tati pichikeche ñi küpayael engün iñche mew. Katrütukefilmün. Tati pichikeche reke femngelu, fey engün koneltuley Ngünechen tañi longko ülmenngen mew. 15 Rüf dungu feypiwayiñ tati llownofilu kiñe pichiche reke Ngünechen tañi longko ülmenngen, konpulayay ta Ngünechen ñi mülewe mew.\n16 Fey fülümtukupafi ñi lipang mew ti pichikeche, fey fampuwülelfi ñi kuwü ta kisu, fey ngillatuñmafi.\n17 Feymew Jesus amulerpulu tañi rüpütulen, lefkülen puwi kiñe wentru, lukunagpuy kisu tañi inafül ka ramtufi ta Jesus:\n18 Jesus ta llowdungueyew:\n—¿Chem mew anta lif mongen pien? Kiñeley müten ta lif mongenngelu: Ngünechen llemay. 19 Dew kimimi tati werkün dungu: ‘Langümchekilnge, ñiwaldomokilnge, weñekilnge, üñfitukefilnge ta koylake dungu mew ta iney no rume, ngünenkakilnge rume, ka yamafimi tami chaw ka tami ñuke.’§ Exodo 20.12-16; Deuteronomio 5.16-20.\n20 Fey tati wentru feypifi ta Jesus:\n21 Jesus leliwüleyew rume piwkeyen mew, fey llowdungueyew:\n—Kiñe dungu ta petu femlaymi. Amutunge. Fendenge kom tami nieelchi chemkün ka elufinge tati nienolu chem rume. Femngechi ta nieaymi fütra küme felen ta wenu mapu mew. Fey wüla, fey nüaymi tami kürus,* Kiñeke kuyfi wirin mew ngelay: “fey nüaymi tami kürus”. küpange ka inayaen.\n22 Fey ti wentru allkülu tüfachi dungu, rume wesa duami, rume rikulelu am.\n23 Feymew Jesus adkinturupay wall püle, fey feypifi tañi pu disipulu:\n24 Fey tüfachi dungu ta rumeñma afmatulkafi tati pu disipulu, welu Jesus ka wiñome feypifi ñi pu disipulu:\n—Pu weni, ¡rume küdawngey konpuael Ngünechen ñi longko ülmenngeelchi mülewe mew, feyti pu che maneluwlu ñi fentren chemkün mew!† Kiñeke kuyfi wirin mew ngelay: “feyti pu che maneluwlu ñi fentren chemkün mew”. 25 Doy küdawngelay ta kiñe kamellu ñi rumeael ti longko akucha mew, fey kiñe riku ñi konael Ngünechen ñi ülmen mülewe mew.\n26 Femngechi allkülu ti pu disipulu, doy afmatulewey engün, fey welukonkechi ramtuwi engün:\n27 Jesus ta leliwülfi ñi pu disipulu, fey feypifi:\n28 Fey Pedro eluwi tañi feypiaetew:\n29 Jesus feypifi ñi pu disipulu:\n—Rüf dungu ta feypian iney rume fey iñche tañi duam ka tati werkün montuluwün dungu ñi duam elkünule ta ruka, kam peñi, kam lamngen, kam chaw, kam ñuke, kam domo,‡ Kiñeke kuyfi wirin mew ngelay: “kam domo”. kam fotüm, kam mapu, 30 welu fewla ta tüfachi mapu mew lloway doy pataka rupachi tañi niekefel ta ruka mew, peñi, lamngen, ñuke, fotüm ka mapu, tunte üyawtuniengeay rume. Fey tati we mületuachi mapu mew lloway tati rumel mongen. 31 Welu fentren che wüneltulelu, inaletuay. Ka fentren che tati pu inalelu, fey ta wüneletuay.\n32 Trekaley engün ñi amuael ta Jerusalen, fey Jesus ella wüne konküley tañi pu disipulu mew. Kisu engün ta afmatuley, ka tati pu inaleyelu llükaley engün. Jesus ka wiñome mütrümfi tañi wichudunguafiel tati mari epu disipulu, fey llituy tañi feypiafiel ñi rupayael ta kisu fey tüfachi dungu mew: 33 “Fey fewla amuaiñ ta Jerusalen, chew tañi chalintukungeael tati Wentrukünuwpalu ti pu longkolechi pu saserdote mew ka tati pu kimeltukelu Moyse ñi ley dungu. Fey engün ta kondenayaeyew ñi langümngeael ka chalintukungeay tati pu katripanche mew. 34 Ayentukangeay ta kisu, tofkütukangeay ka wülelkangeay ka langümngeay. Welu küla antü rupale, wiñomongetuay.”\n35 Santiaw ka Juan, Sefedew tañi epu fotüm, fülkonpuy engu ta Jesus mew, fey feypifi:\n36 Fey Jesus ramtueyew engu:\n37 Fey feypifi engu:\n38 Jesus ta llowdungueyew engu:\n—Eymu ta kimlaymu tamu feypipeel. ¿Ayüafuymu tamu kutrankawael ka tamu langümngeael chumngechi ta iñche ñi rupayael feychi dungu mew?§ ¿Ayüafuymu tamu kutrankawael ka tamu langümngeael chumngechi ta iñche ñi rupayael feychi dungu mew?: ¿Pepi putuafuymu kay tati füre pulku iñche tañi putuael ka tamu llowael ti fawtismo iñche tañi llowael? pin ürke.\n39 Kisu engu ta llowdungufi ta Jesus:\n—Eymu kutrankawaymu ka langümngeaymu chumngechi ñi rupayael ta iñche feychi dungu mew,* Eymu kutrankawaymu ka langümngeaymu chumngechi ñi rupayael ta iñche feychi dungu mew: Eymu ta pepi putuaymu tati füre pulku, ka llowaymu tati fawtisangen iñche tañi llowael pin ürke. 40 welu tamu mülepuael iñche tañi man püle kam tañi wele püle iñche ta ngenngelan tañi ‘felepe’ ñi piael. Fey may ta elungeay ñi femael tüfey engün tati pu pepikanielel ñi puwam.\n41 Feymew tati kakelu mari pu disipulu allkülu engün tüfachi dungu, lladkütufi engün ta Santiaw ka Juan, 42 welu Jesus ta mütrümeyew engün, fey feypieyew:\n—Eymün kimnieymün tüfa tati pu judiu tuwünngenolu mew müley ta longko ülmenkülelu ka chem awtoridad rume nielu rume aporia ngünekaniekefi tati pu che chumngechi ñi ayüel, 43 welu ta eymün mew ngelay tamün femngechi femael. Ñi feleafel, tati küpa longkolelu kiñeke eymün mew, feley tañi rumel eluwküleael ñi poyeafiel ta kakelu. 44 Ka kiñeke ta eymün mew küpa wünenkülele, fey ta feleay ta kiñe kona reke ta kakelu mew. 45 Tati Wentrukünuwpalu rume am ta küpanolu tañi poyengeael, welu may ñi poyecheael ka ñi wülael tañi mongen ñi montulafiel ta rume fentren che.\n46 Fey puwi engün ta Jeriko waria mew. Fey Jesus tripalepatulu tati waria mew, inaniepatueyew tañi pu disipulu ka rume fentren pu che. Fey mülerkey kiñe trawma limona pikelu, Bartimew pingelu, Timew ñi fotüm, anülelu ta inaltu rüpü. 47 Allkülu ñi küpalen ta Jesus Nasaret tuwlu, tati trawma eluwi tañi wirarael:\n—¡Jesus, David mew tripachi Dullin Yomelche,† David mew tripachi Dulliñ Yomelche: tati pu judiu ñi üytukefelchi üy tañi tukulpayafiel ti tukulpakünuelchi Montulchefe David ñi yomelche ñi tripayael. kutranduamyeen ta iñche!\n48 Fentren che ta feypieyew tañi ñüküfküleael, welu kisu ta doy wirari:\n49 Feymew Jesus witrakünuwi, fey feypi:\n50 Fey ti trawma ütrüfentukünuy tañi takuwün, fey ringkülen fülkonpuy ta Jesus mew, 51 fey ramtueyew ta Jesus:\n52 Jesus ta feypieyew:\n*10:6 Genesis 1.27 LXX.\n†10:7 Kiñeke kuyfi wirin mew ngelay: “tañi wichu amayewael ñi kure engu”.\n‡10:8 Genesis 2.24 LXX.\n§10:19 Exodo 20.12-16; Deuteronomio 5.16-20.\n*10:21 Kiñeke kuyfi wirin mew ngelay: “fey nüaymi tami kürus”.\n†10:24 Kiñeke kuyfi wirin mew ngelay: “feyti pu che maneluwlu ñi fentren chemkün mew”.\n‡10:29 Kiñeke kuyfi wirin mew ngelay: “kam domo”.\n§10:38 ¿Ayüafuymu tamu kutrankawael ka tamu langümngeael chumngechi ta iñche ñi rupayael feychi dungu mew?: ¿Pepi putuafuymu kay tati füre pulku iñche tañi putuael ka tamu llowael ti fawtismo iñche tañi llowael? pin ürke.\n*10:39 Eymu kutrankawaymu ka langümngeaymu chumngechi ñi rupayael ta iñche feychi dungu mew: Eymu ta pepi putuaymu tati füre pulku, ka llowaymu tati fawtisangen iñche tañi llowael pin ürke.\n†10:47 David mew tripachi Dulliñ Yomelche: tati pu judiu ñi üytukefelchi üy tañi tukulpayafiel ti tukulpakünuelchi Montulchefe David ñi yomelche ñi tripayael.


“ Kiñe che küpale iñche mew , welu doy piwkeyenoelimew kisu ñi chaw mew , tañi ruka mew , kisu ñi kure mew , ka ñi pu fotüm mew , ñi pu peñi ka ñi pu lamngen mew , ka femngechi doy piwkeyenoelimew kisu mew ngeay rume , iñche ñi disipulungelayay .


Pu wigka mew mvley kiñe ruka cew ñi norvmgekemum ixofij wezake zugu; fey mew pepi nvway kom pu ce tañi igkañmageam, yamvñmagenole tvfeyci nor zugu wirintukulelu fvta cijka mew "Constitución" pigelu, nielu kom pu xokiñke ce fij mapu.


Welu petu amunoli , mülekayan ta Efeso mew akule wüla tati Pentekoste antü ,


Fey Jesus feypifi ti pu weküfü : — Amumün . Fey tati pu weküfü tripatuy tati epu wentru mew , fey konpuy engün tati pu sañwe mew . Fey pichin mew kom tati pu sañwe tuwi ñi lefmawün , fey lefkonpuy engün ti pichi lafken mew . Fey tüfey mew kom ürfipuy engün .


KIÑE. Cem zugu mew rume inayawgele cem ce rume, tvfa mvley ñi gvnaytuniegeael ("asilar" pi ta wigka) cem xokiñ ce mew rume.


Tunte iñche ta niefun ta rüf dungu mew tañi maneluwael ta ka femngechi maputuwün dungu mew . Iney rume ta doy nielafuy ta iñche mew tati rüfngechi dungu tañi maneluwael ta tüfeychi dungu mew :


Fey tripapatulu ta Jesus tiye mew , epu trawma ta wirarkülen inaeyew : — ¡ David mew dullielchi Yomelche , kutranpiwkeyemuyu !


Chumngechi ta kimnieiñ Ngünechen taiñ allküñmakeetew taiñ ngillatukeel , ka femngechi kimnieiñ taiñ dew nien taiñ ngillatukefiel .


Ka femngechi nierkey engün kiñe mufü pichike challwa , fey Jesus mañumtufi ta Ngünechen tati pichike challwa mew , ka femngechi werküy tañi wüdamkalelngeael tati pu che .


Eymün ta niekelaymün doy kakerume kintukaduamngen fey tañi niekefel ta kakelu pu che . Iñche feypiwayiñ Ngünechen ñi maneluwünngen . Fey kisu elulayaeymünmew ta doy fütra kintukaduamngen tamün wewtripaleam müten . Fey femngechi ta kintukaduamngelmün , Ngünechen eluaeymünmew chumngechi tamün newentuleael , femngechi tamün wewtripaleael ti kintukaduamngen mew .


Ka kimnieel ñi rvf kvme zugugen, wenvykawvn kom pu Xokiñke Ce egvn, nuwkvlelu Kiñe Mapu mew ("Naciones Unidas" pi ta wigka): Tvfa egvn xawvlelu "Naciones Unidas" mew nuwtuaygvn tvfaci "Fvxa Cijka" mew kvme xvr norkvletuam ñi mogen kom pu wenxu ka pu zomo mvlelu ixofij mapu mew feyci, kom xawvci pu ce tañi werkvel ci Pu Xokinke Ce ("Estados Miembros" pi ta wigka) mvlelu fij mapu kom pvle kejuwayiñ taiñ yamfalafiel xvr kvme felen ka nor felen piwigvn.


ka femngechi Jakob em ñi fotüm ürkefel, ka Isaak em ñi fotüm ürkefel,


Fey epe wünlu , Jesus trekalen amuley wente ko kisu engün püle .


Feymew feley tamün nor piwkengeael , chumngechi nor piwkengey tamün Chaw Ngünechen wenu mapu mülelu .


Kiñekentu feypingün : — May , kisu tati . Kakelu feypingün : — Fey no , kisu no tati , tunte kisu femngekafuy rume . Welu kisu feypiley : — May , iñche tati .


“ ¿ Fey kiñe chaw elupeafuy may ñi fotüm kiñe kura , ‘ eluen kofke ’ pieliyew ? ¿ Ka elupeafuy may kiñe filu kisu ñi fotüm , ‘ eluen kiñe challwa ’ pieliyew ?


Fey nganlu , kiñeke tati fün ketran pachügnagi rüpü mew . Fey akulu ti pu üñüm , üpitufi ti fün ketran .


EPU. Kuyfi iney rume weza femfule, feyci mew zajufalnofule tvfeyci zugu gelay cumuelu ñi zajuñmageael fewla. Ka gelay cumuelu ñi zoy fvxa zajuñmageael feypilenole fewla tvfeyci nor zugu mew wirintukulelu Fvxa Cijka mew.


Salomon em yallfi ta Roboam , Roboam em ta Abia , Abia em yallfi ta Asa .


Feymew Jesus feypi : ¡ Maria ! Fey Maria Magdalena fülpuy , fey feypifi aramewdungun mew : — ¡ Raboni ! ( tüfa “ kimeltufe ” pin ürke . )


¡ Ayülefun may tamün allkütuñmamuafiel tunte wedwedkülelu trokiniemuan rume ! Eymün am dew allkütukelu chem wewedkan dungu rume , feymew feypiwayiñ tamün allkütuñmamuafiel kay ta iñche .


Femueci mvlcy ñi kimniegeael kom mapu mew nor kvme felen ka kisugvnew mvlen tvfaci rakizuam kvzaw mew.


“ Wünelu mew akuy tati llowlu ti kechu moneda , fey elutufi tati ülmen wentru ka kechu moneda tañi wewel feypilen mew : ‘ Ñidol , eymi eluen kechu moneda . Fey tüfa tami nien ka kechu moneda tañi wewel . ’


Iñche tañi wirielchi karta tunte weñangkülkafeymünmew rume , welu wirilelpürarkefiñ pilelan , welu kuyfitu pichiñma feypifun kimlu iñche feychi karta tamün pichin weñangkülkaetew .


feypilen mew : — Tati pu judiu ñi longko ülmenngelmi , eymi kisutu montuluwnge .


Femngechi ta yamaeymünmew tati feyentulenolu ka femngechi tamün fillaluwkülenoael chem mew no rume .


Jesus werküfi ta Pedro ka Juan , fey feypifi : — Amuaymu tamu pepikameael ti Paskua iyael .


Chem dungu mew rume rupali , ayülen tañi wiñomongetuael kay puwle ñi wiñomongetuael ti pu la .


Tüfa mew ta mülenkepi fill mapu küpachi che re kakerume dungun nielu : Partia mapu tuwlu , Meda , ka Elam , Mesopotamia , Judea , ka Kapadosia mapu tuwlu , ka Ponto tuwlu ta Asia trokiñ mapu mew .


Feymew , fülkonpalu ta Jesus mew , feypi : — ¡ Pun may , kimeltufe ! Fey truyufi .


Fey Ngünechen chumngechi wiñomongeltufi ta Ñidol Jesus , ka femngechi wiñomongeltuaeiñmew ta iñchiñ kisu ñi pepiluwün mew .


Feypiniekefiñ tati pu judiu ka ti pu griegu tañi wiñorakiduamtuael engün ta Ngünechen mew ka tañi feyentuael engün taiñ Ñidol Jesus mew .


Kiñe rünganko mew tripakelay epurume ko : kochü ko ka mükürüchi ko .


EPU. Kom pu ce pepi xipayay cem xokiñke ce ("Estado" pi ta wigka) mew rume ka kisu ñi mvlemum, welu ka pepi wiñotuay.


Welu iñche rume yafüluwan tamün feypiwafiel tüfachi dungu eymün femngechi tamün tukulpayafiel tüfachi dungu , iñche dew lalleli rume .


KVLA. Kom pu kurewen mvley kisu egu ñi piael cem kimvn ka cijkatun nieael tañi pu pvñeñ.


Gewenonmu yamuwvn, zuamgewenonmu kvme felen, goymagenmu nor felen mvley re jazkvnkawvn: Fey mew mvley xvrvmzugu kom pu ce tañi kvme mogeleam kisuke ñi feyentun mew, kisu ñi rakizuam mew ka ñi wimtun mew ñi mvleal egvn.


Welu ti wenu mapu tuwchi kuerpu wüne mülekelay , welu may tati mapu tuwünngechi kuerpu , fey wüla tati wenu mapu tuwünngechi kuerpu .


tati Wirin Chillka am feypilelu : “ Eymün feley tamün nieael lif mongen , iñche am lif mongen nielu . ”


“ Iñche tati küme kamañkefilu ti ufisa . Tati kamañkefilu ti ufisa wülkey ñi mongen kütu ñi pu ufisa mew .


Welu iñche ta feypiwayiñ : piwkeyefimün tamün pu kayñe ka ngillatuñmayafimün tamün malisiakeetew . Füreneafimün tamün üdekeetew ka ngillatuñmayafimün tamün pu kayñetukeetew ka tamün kutrankakeetew .


Ka feychi ora mew müten , Jesus ta newentu wirari : “ Eloy Eloy , ¿ lema safaktani ? ” ( Fey tüfa ta feypin ürke : “ iñche ñi Ngünechen , iñche ñi Ngünechen , ¿ chem mew anta kisukünuen ? ” )


Fey rakiduamyengeyüm yafkafe che ñi illutukeelchi wesake dungu mew , fey yekefi ta che ta lan dungu mew , welu rakiduamyengeyüm tati Lif Küme Püllü tañi ayütukeelchi dungu mew , yekefi ta che mongen mew ka küme tüngün mew .


Welu kom tati yafkakelu wesa femkey , tati yafkan am wesa femün ürke .


Wigka ñi wirikon zugu mew ("Ley" pi ta wigka) nvwkvley kom pu ce ka fey mew mvley ñi igkañmageael egvn kake ce zugukonle ñi mogen mew, kam ka ce pekanka lef konle ñi ruka mew, kom tañi felen mew ka wezaka zuguyekañmagele.


¡ Fey Ngünechen ta lalechi pu che ñi Ngünechen no , welu may tati pu mongelelu ñi Ngünechen ! Fey eymün ta rume welulkawküleymün .


EPU. Kom tvfaci cijkatun ka kimeltun mvley ñi kejuael kvme cegeam, kim cegeam, nor vegeam, mvley ñi newenmayafiel ta nor felen ka kisugvnew felen tvfaci mogen mew. Mvley tañi kejuael welukon yamniewael mew ka wenvykawael kom pu ce ka fijke Xokiñke Pu Ce, cem az mogen rume nieaygvn. Kom tvfaci kimeltun mvley ñi kejukvzawmayafiel ka wixañpvramafiel fij kvmeke zugu "Naciones Unidas" mew.


Küla wülngiñ niey ta tripawe antü ñi ad püle , küla norte püle , küla waywen püle ka küla konwe antü ñi ad püle .


Welu Pedro engu Juan llowdunguy : — Rakiduamllemün may chuchi am doy kümey : eymün tamün müngeltungeael kam Ngünechen tañi müngeltungeael .


Feymew llemay rumel mañumtulekeiñ ta Ngünechen mew , feychi mew ta eymün allkütulu Ngünechen ñi küme dungu iñchiñ taiñ wewpiel , llowfimün rüf dungu mew Ngünechen ñi küme dungu , fey re che ñi werkün dungu no tati . Fey rüf dungu mew Ngünechen ñi küme dungu am , fey tüfa ta elueymünmew tamün nieael kümeke rakiduam , eymün tati pu feyentulelu .


EPU. Welu tvfeyci gvnaytucen kvmelayay, rvf weza femle tvfaci ce, inayawlel (lagvmle, weñele) ka yamnofile tvfaci "Naciones Unidas" ñi wixañpvramnieel ci zugu.